Lege Oharra – Alaiondo estudioa\nWeb honen sarbidea edozein erabiltzaileren aldetik egindako araudi honetako termino, baldintza, komunikazio, ohar eta beste gainontzeko legezko oharren aurretiko irakurketa eta onarpenera baldintzatuta dago.\nSarbideak eta ondorengo erabilerak, erabiltzailearen edukiaren osotasunarekiko onespen berariazkoa, osoa eta erretserbarik gabekoa dakar.\nErabiltzailea hemengo nabigaziorako baldintza orokorren edukiarekin ados ez balego, web-orri honetatik irten beharko litzateke, bertan eskaintzen diren zerbitzuetara sartu edo eta hauek erabili gabe.\nHalaber, modu berariazkoan eta salbuespenik gabe onartzen du, web-orri honetara sartzearen eta honen erabileraren eta bertan eskainitako zerbitzuen eta zerbitzuen edukien erabileraren erantzule bakarra dela.\nWeb-orri honen sarbidea doako izaera du eta bertan nabigatzeak ez du aurretiko harpidetzarik edo erregistrorik behar.\nBeste web-orrialdeetara loturak, erabiltzaileak orri horiei eman diezaieketen erabilerara, orrialde hauen erabilera baldintza orokorretara, orrialde bakoitzak ezarritako baldintza orokorretara eta behin-behineko baldintza espezifikoetara atxikituta daude.\nBaimendutakoaz kanpoko beste edozein erabilera espreski debekatuta dago.\nNEREA ANSA ETA BESTE BAT C.B.-k alde bateko eran eta edozein unetan alda dezake, bere web-orriaren konfigurazioa, bere zerbitzu baldintzak eta edukia ere. Horrez gain, web-orria bera ezabatu, mugatu edo eten dezake behin-behineko edo betirako.\nWeb-orri honen jabearen nortasuna:\nWeb-orri honen erantzulearen datu identifikagarriak hauek dira:\nNEREA ANSA ETA BESTE BAT C.B.\n20002 (Gros) Donostia Gipuzkoa\nZerbitzu-emailearen eskubide eta betebeharrak:\n3.1.- Zerbitzuaren hornitzaile gisa, NEREA ANSA ETA BESTE BAT C.B.-k web-orri honetan eskaintzen diren zerbitzuak aurrera eramatea, erabiltzailearekin burutu daitezken komunikazioen pribatasuna modu eraginkorrean bermatzera eta noizbehinka sor daitezken kexei erantzuna ematera behartuta dago.\n3.2.- Zerbitzuen mantentze, konponketa, gaurkotze edo hobekuntza lanak burutu behar izanez gero, NEREA ANSA ETA BESTE BAT C.B.-k honen sarbidea behin-behingoz eta aurre-abisurik gabe eteteko eskubidea du eta zerbitzuak eman edo hauek gehiago ez eskaintzeko eskubide erreserba ere, ahal izanez gero erabiltzaileari jakinarazten saiatuko delarik.\n3.4.- NEREA ANSA ETA BESTE BAT C.B.-k du web-orri honen jabetza intelektualaren eskubideen titulartasuna.\nErabiltzailearen eskubide eta betebeharrak:\n4.1.- Edozein momentutan, erabiltzaileak web-orri honen zerbitzuen legezko erabilpena egin behar du, indarrean dauden legeen arabera, NEREA ANSA ETA BESTE BAT C.B.-ren jabetza intelektualaren eskubideak errespetatuz.\nZentzu honetan, erabiltzaileak web honen bidez burutzen dituen jarduerak legera, moralera, ordena publikora eta ohitura zintzoetara egokituko direla bermatzen du eta inola ere ez dela NEREA ANSA ETA BESTE BAT C.B. izen on eta irudi komertzialarentzako iraingarriak izango.\n4.2.- Erabiltzaileak ez du burutuko NEREA ANSA ETA BESTE BAT C.B.-k bere eskura jartzen dituen zerbitzuen bidez web-orriaren edukiaren kalte edo aldaketarik eragingo duen, ez eta bere jarduera oztopatuko duen ekintzarik, inolako arazo teknikorik sortu gabe, birus informatikoak eraman ditzaken elementurik transferitu gabe edo web honetan kalte egin, nahastu, osoki edo zati batez oztopatu, ez eta beste erabiltzaileen posta elektronikoan bitartekatu edo aldatuz.\n4.3.- Sartutako datuen egiatasuna erabiltzailearen erantzukizun erabatekoa da, hau dela eta, datu okerrak edo ezegokiak emanez gero, NEREA ANSA ETA BESTE BAT C.B. erabiltzaileari web-orri honetara sartzeko debeku eskubidea gordetzen du.\nBermeen salbuespena eta web-orriaren eta bere zerbitzuen funtzionamenduarekiko erantzunkizuna:\n5.1.- Edozein kasutan, NEREA ANSA ETA BESTE BAT C.B.-k bere ahalegin handienak egingo ditu WEB honen erabilgarritasun iraunkorra lortzearren.\n5.2.- NEREA ANSA ETA BESTE BAT C.B.–k erabiltzaileen eskuetan jartzen ditu datu pertsonalen pribatutasun sistemak hirugarrenei datu hauetara sarrera eragozteko. NEREA ANSA ETA BESTE BAT C.B.-k datu pertsonalen segurtasuna, konfidentzialtasuna eta erabilgarritasuna bermatzeko beharrezko diren segurtasun tekniko eta antolakuntza neurri guztiak ezarri ditu.\nZentzu honetan, NEREA ANSA ETA BESTE BAT C.B.- k ezagutza hau gertatuz gero sor daitezken kalte-galerekiko erantzukizun oro salbuesten du.\n5.3.- NEREA ANSA ETA BESTE BAT C.B.-k arlo honetan segurtasuna bermatzeko neurri egoki guztiak ezarriak dituen arren, ez du bermatzen birusak ez eta web-orri hau osatzen duten beste edozein elementu, erabiltzailearen sistema informatikoan edo bere dokumentu elektronikoetan eta bere sistema informatikoan gordetako fitxategietan aldaketa sor dezaketenik (software eta hardware) ez dagoenik.\nNEREA ANSA ETA BESTE BAT C.B.-k ez du bere gain hartzen edukietan ager daitezken eta sistema informatikoan, dokumentu elektronikoetan, fitxategietan etb. aldaketak sor ditzaketen birusek sor dezaketen izate oroko kalte-galeren erantzunkizunik.\n5.4.- Erabiltzaileek web-gune honi ematen dieten erabilera ez dago NEREA ANSA ETA BESTE BAT C.B.-ren kontrolpean. Bereziki, elkarte honek ez du bermatzen erabiltzaileek web-orri hau baldintza orokorrak jarraituz erabiliko dutenik eta, bere kasuan, aplikagarri izan daitezken baldintza bereziak jarraituz, ez eta modu arduratsu eta zuhurrean egingo dutenik ere.\nWeb-orri honen edukiari dagozkion eskubide guztiak NEREA ANSA ETA BESTE BAT C.B.-renak dira.\nNEREA ANSA ETA BESTE BAT C.B.-ren diseinu, irudi, mapa, grafiko, marka, errotulu, zeinu bereizgarri edo logotipoak, NEREA ANSA ETA BESTE BAT C.B.-ren titulartasuna dute, hauek legez esklusiboki ustiatzeko eskubide guztiak dituelarik.\nErabiltzailea web-orri honetan nabigatzean ager daitezken beste elkarte batzuen logotipo edo zeinu bereizgarriak elkarte bakoitzarenak dira eta hauek legez esklusiboki ustiatzeko eskubideak dituzte, web-orri honetan, bere kasuan, gehituak izan daitezen espreski baimenduz.\nWeb-orri honetara sartzen den erabiltzaileak ezin du lortutako informazioaren ondorioz lehen aipaturiko elementurik kopiatu, aldatu, banatu, transmititu, ugaldu, argitaratu, utzi, saldu edo produktu edo zerbitzu berriak sortu.\nEzin izango da NEREA ANSA ETA BESTE BAT C.B.- ren aurretiko eta berariazko baimenik gabe beste edozein web-orritik bere atarira loturarik sortu.\nWeb-orri honek NEREA ANSA ETA BESTE BAT C.B.-k kudeatzen ez dituen beste atari edo web-orrietako loturak izanez gero, elkarte honek adierazten du ez duela inolako kontrolik aipatutako atariengan, eta ez duela erantzunkizunik bertako edukiarekiko.\nKlausulen baliogabetasuna eta indargabetasuna:\nWeb-orri honen erabilera eta nabigazioko baldintza orokor hauen klausularen bat erabatean edo zatika baliogabe edo indargabe adieraziko balitz, xedapen horri edo baliogabe edo indargabe adierazitako bere zati horri soilik eragingo lioke beste gainontzekoan iraunez, baldintza orokorren gainerakoa eta xedapen hori edo honen eragindako zatia ez jarritzat ulertuko da, baldin eta baldintza orokor hauentzat funtsezkoak izaki, modu osoan eraginak beharko luketelarik.\nLege aplikagarria eta jurisdikzioa:\nErabilera eta nabigazio baldintza orokor hauek bai eta erabiltzailearen eta NEREA ANSA ETA BESTE BAT C.B.-ren arteko harreman oro Espainiar Legeriak aztertuko ditu.\nBaldintza orokor hauen izate edo edukiaren edo erabiltzailearen eta NEREA ANSA ETA BESTE BAT C.B.-ren arteko harremanen ondorioz sortutako edozein auzirako, bi aldeak, egokitzen zaien beste edozein foruri espreski uko eginez, Donostiako(Gipuzkoa) Auzitegi eta Epaitegien jurisdikzio eta eskumen erabatekoaren menpe egongo dira.


Sare Sozialak eta Arau-hauste informatikoen inguruko prestakuntza saioak | Jesuitak\nSare Sozialak eta Arau-hauste informatikoen inguruko prestakuntza saioak\nZiber-delituek gorantz egin dute azkenengo urteetan eta badakigu nerabeak eta gazteak direla arrisku gehien jasaten dutenak.\nTeknologia berriak zabaltzen ari dira modu argi batean. Gainera, ziber-jazartzeko eta adingabeei iruzur egiteko tresna bezala erabiltzen dira gehien. Kezka horren aurrean, Ertzaintzaren delitu informatikoen atalak hitzaldiak ematen ditu Euskadiko ikastetxeetan. Adingabeak Interneten izan dezaketen arrriskuez, mugikorraren bidez sortzen diren iruzurrez eta bertan topa ditzaketen arriskuez ohartaraztea du helburu hitzaldi eta prestakuntza saio honeek. Horrezgain, Interneten zer-nolako delituen biktimak izan daitezken, nola saihestu eta egoera hauen aurrean zer egin behar duten azaltzen diete. Datorren astean, beraz, Ertzaintzaren eskutik “Sare Sozialak eta Arau-hauste Infgormatikoen” inguruko prestakuntza saioak izango ditugu:\nAstelehenean urtarrilaren 15ean goizeko 10:30ean, DBH 1 mailako ikasle guztiekin ARRUPE ARETOA.\nAsteazkenean urtarrilaren 17an arratsaldeko 18:15ean, DBHko guraso guztiei zabaldutako prestakuntza saioa ARRUPE ARETOA.\nInformazio gehiago jaso nahi baduzue: “Zer da delitu informatikoa?”: esteka honetna sartu ezkero, Eusko Jaurlaritzaren web orriko informazio zehatza irakurtzeko aukera daukazue. “Adingabeei interneteko arriskuez gaztigatzeko Ertzaintzak eskoletan egiten dituen hitzaldiak ugaritu egin ditu”: esteka honetan, segurtasun sailak argitaratutako informazioa azaltzen duen berria daukazue.\nGazteak, Klimaren alde


marcar - Elhuyar dictionaries\nmarcar un antes y un después\n1 v.tr. [señalar] markatu, marka jarri, seinalea jarri; [animales] xakitu\nmarca los libros con el sello de la empresa: liburuak enpresako zigiluaz markatzen ditu\nmarca sus caballos con una M: bere zaldiak M batez xakitzen ditu\n2 v.tr. [indicar] adierazi, seinalatu, markatu\nel manómetro marca ocho kilos por centímetro cuadrado de presión: manometroak zentimetro karratuko zortzi kiloko presioa seinalatzen du\n3 v.tr. markatu, kolpatu\nel boxeador tiene la cara marcada: boxeolariak aurpegia markatua du\n4 v.tr. markatu\naquel fracaso ha marcado toda mi carrera: porrot hark nire karrera osoa markatu du\n5 v.tr. [número de teléfono] markatu\ndebes marcar los nueve números para llamar por teléfono: bederatzi zenbakiak markatu behar dituzu telefonoz deitzeko\n6 v.tr. markatu\nel director marca el compás a la banda: zuzendariak bandari konpasa markatzen dio\n7 v.prnl./v.tr. seinalatu, ezarri, jarri\nse han marcado unas metas para seguir adelante: helburu batzuk jarri dira aurrera jarraitzeko\n8 v.prnl./v.tr. nabarmendu, nabariarazi\nesa camisa marca la cintura: alkandora horrek gerria nabarmentzen du\n9 v.prnl./v.tr. (Dep.) markatu\nel defensa marca al delantero: defentsak aurrelaria markatzen du\n10 v.intr./v.tr. markatu\nme voy a lavar y marcar el pelo en la peluquería: ilea garbitu eta markatu egingo dut ile-apaindegian\n11 v.intr./v.tr. (Dep.) [tanto] lortu; [gol] sartu\nha marcado dos goles: bi gol sartu ditu\n12 v.tr. [carne, pescado] gorritu, zigilatu\nmarcar la carne en la sartén con unas gotas de aceite: haragia zartaginean gorritu olio-tanta batzuekin\nmugarri izan; gertaera/une garrantzitsu, gertaera/une gogoangarri\nla película marcó un hito en la trayectoria del cine vasco: filma mugarri izan zen euskal zinemaren ibilbidean\nHorretarako, erromesen zubiaren ondoan aparkatzen dugu (1.055 m), Canfranc herriaren inguruan. Basera-tik barrena Ip lakura doan xendatik abiatzen gara (eskuin), pintura zuri eta horiz markatua.>\nAparcamos junto al puente de los Peregrinos (1.055 m), en las inmediaciones de Canfranc pueblo y comenzamos la ascensión por la senda que se eleva hacia el Ibón de Ip por la Basera (derecha), marcada con pintura blanca y amarilla.\nEz dago oso ongi markatua igo behar dugun tximiniarako saihesbidea eta argi ez ba gabiltza, arruntena aurrerako bidea jarraitzea izaten da ezkerretarakoa hartuz.>\nNo está muy bien marcado el desvío de la chimenea y si no prestamos atención, lo normal es continuar hacia adelante en lugar de desviarnos a nuestra izquierda.\nOso ongi markatua dagoen GR11.2 bidea segituz, kartel berri bat aurkitzen dugu pista batetara iristean. Gure ezkerretara la basa txabola eta Llardaneta kanaleko bidea uzten dugu, itzultzeko erabiliko duguna, eta eskuinera jarraitu zelai berde eta pinu beltzeko baso batetik, gutxika bada ere, altura irabazten doan bide eder batetik.>\nSiguiendo la marcada senda GR11.2, nos elevamos hasta una pista donde encontramos otro cartel; a nuestra izquierda dejamos el camino a la cabaña la Basa y la canal de Llardaneta, ruta de regreso, y continuamos a nuestra derecha a través de verdes pastos y bosque de pino negro, por un precioso camino que va ganando altura poco a poco.\nPunta del Ibon tontorrera (3.100 m) iristea ez zaigu zaila gertatzen eta minutu batzuen baitan, tontorra markatzen duen punturik garaienean aurkitzen gara.>\nLlegar hasta el pico Punta del Ibón (3.100 m), no nos supone ninguna dificultad y en apenas unos minutos, nos encontramos junto al hito que marca el punto más elevada del mismo.\nHorietako baten zereginak hauek dira: makila batekin ezpalak kendu, kolpeen erritmoa markatu eta hurrengo mozketa eginteko lekurik hoberena zein den seinalatu.>\nUno de ellos es el encargado de separar las astillas con un bastón, de marcar el ritmo de los golpes y de indicar el lugar más apropiado para el siguiente corte.\nBere betebeharren artean ere, kolpeen erritmoa markatzea eta hurrengo mozketa eginteko lekurik hoberena zein den seinalatzea daude.>\nÉl es también el encargado de marcar el ritmo de los golpes y de indicar el lugar más apropiado para el siguiente corte.\nBere ondoan, kolpeen erritmoa markatzeaz, ezpalak makila batekin kentzeaz eta hurrengo mozketa eginteko lekurik hoberena zein den seinalatzeaz arduratzen den gizona dago.>\nJunto a él se encuentra el enseñador, encargado de marcar el ritmo de los golpes, de separar las astillas con un bastón y de indicar el lugar más apropiado para el siguiente corte.\nBaten betebeharra hau da: kolpeen erritmoa markatu, ezpalak makila batekin kendu eta hurrengo mozketa eginteko lekurik hoberena zein den seinalatu.>\nUno de ellos es el encargado de marcar el ritmo de los golpes, de separar las astillas con un bastón y de indicar el lugar más apropiado para el siguiente corte.


2. Proba. Parke Teknologikoa - Club de Orientación Bidea\n2. Proba. Parke Teknologikoa\n2. Proba VII. Zirkuitu Herrikoia. Parke Teknologikoa\n7 Ibilbideak eta Distantziak\n10 Norberaren Kirol Ekipamendua\n11 Ohar Garrantzisuak\n12.1 Norberaren Kirol Asegurua\n13 Izen-emateak eta Ordainketa\nOinarrizko Arauak: Orientazio lasterketetako araudi orokorra hemen ikus dezakezue.\nTxakurrak: Zure txakurrarekin joaten bazara, beti lotuta eta kontu handiz. Zalantzak badituzu, utzi etxean mesedez.\nMikrosprinta: Proba burutu baino lehen edo ondoren, partaide orok Mikro Sprint orientazio joko batean parte hartzeko aukera izango du. Hauxe Lehiaketa Gunera heldu baino lehen kokatuta egongo da. Mikrosprinta, mapan adierazitako 42 balizen artetik ibilbide jakin bat ahalik eta azkarren egitean datza.\nBaliza hauek ez dira ez sportident oinarriekin ezta pintzekin egokituta egongo ( pintza duten balizaren batzuk egongo dira baina hauek ume txikitxoen ibilbiderako izango dira soilik). Sportident eta pintzen ordez, baliza bakoitzean zeinu bat (+, - , x, / ) eta zenbaki bat (1etik 9ra edo -1etik -9ra) egongo da. Partehartzaileek mapan adierazitako baliza ordena jarraitu beharko dute, bakoitzean eskatzen den buruketa eginik (batuketak, kenketak, biderkaketak, zatiketak). Bukaeran lortzen den emaitzak, ibilbidea ondo egin den edo ez ziurtatzeko balioko du.\nZazpi ibilbide desberdin egongo dira eta bakarka zein binaka egin daiteke. Kasu honetan, bikoteka, aldiberean parte hartuko dute baina ibilbidea alderantzizko ordenean eginez. (Oharra: egon lasai matematika buruketengatik, buruketa errazak baitira eta emaitza partzialak eta bukaerakoak zenbaki osoak izango baitira!).\nTxikitxoentzako bi ibilbide egongo dira. Hauek balizetan egongo diren Patrulla Canina marrazki bizidunetako pertsonaiak bilatu eta pintzarekin klikatu beharko dituzte kontrol txartelean.\nHesi pasaleku debekatua: Proba egunean baliteke Open Gorria egiten dutenek HESIren bat zeharkatu behar izatea, mapan magenta kolorez adierazita egongo dena eta ZEHARKATZEA ZEHARO DEBEKATUTA DAGOENA. HESIA ZEHARKATZEKO IGAROBIDE BAKARRA mapan eta lekuan bertan ADIERAZITA egongo da. Ondorengo argazkietan ikus dezakezue lekuan bertan igarobidea nola egongo den adierazita.\nOZI-ren Balizak: Probaren egunean ibilbidean zehar Zirkuitu Iraunkorreko balizak aurkitu ditzakezue; ez nahastu Abenduak 15eko probari dagozkienekin, azken hauek izango baitira aurkitu beharko dituzuenak egun horretan.\nDutxak: Proba bukaeran partaideek Zamudio polikiroldeagian (Arteaga Auzoa nº76) dutxatzeko aukera izango dute, horretarako mapa erakutsi beharko dute polikiroldegiko harreran. 13:30ak arte bakarrik!!!\nOparia: Proban izen ematen duten lehen 450 partaideek Aurkitu Parkean markarekin ur poltsa tolesgarri bat izango dute opari, Euskadiko Parke Teknologikoak eskeinita. Opari hau proba bukatutakoan emango zaie mapa erakustearekin batera.\n2019ko Abenduak 15ean, igandea, VII. Jesús de la Fuente Zirkuitu Herrikoiaren 2. proba ospatuko da Parke Teknologikoan (Zamudion eta Derion kokatua).\n2. proba honekin batera, orientazio zirkuitu iraunkorra ezagutzera eman nahi da Parke Teknologikoan (Zamudion eta Derion), Euskadiko Parke Teknologikoak bultzatuta eta COBiren laguntzarekin. Zirkuitu iraunkorrak Aurkitu Parkean izena izango du eta egun horretatik aurrera martxan egongo da.\n2019ko abenduak 15, igandea\nADI, mapa udan egi denez,azkenaldiko eurtiteengatik eta zoruko orbelagatik, litekeena da zenbait aldaketa txiki egotea.\nMapa eta ibilbideen egilea: Iñigo Bengoa (2019)\nMaketatzea eta berrikusketa: Joseba Calzada (2019)\nAzalera: 2,13 km2\nIrteera eta helmuga Lehiaketa Gunean kokatzen dira, Parke Teknologikoko 101 (Edificio Barco) eraikinean (Zamudio).\nIrteerak 10:00etatik 11:30etara izango dira. Beraz, ez da beharrezkoa bertan hasieratik egotea. Hurbildu zaitez irteerara parte hartu nahi duzun ordua baino minutu batzuk lehenago. Zuk erabakitzen duzu goizetik irten nahi duzun edota lasaiago ibili nahi duzun.\nEuskotren: E-3 Linea\nBizkaibus: A3224 Bilbao-Derio-Parke Teknologikoa\nAutoz: Txorierriko igarobidean 22. irteera (Zamudio-Lezama-Teknologi Parkea) - BI 737 (Parke Teknologikoko sarrera nagusia, gasolindegiaren ondoan dagoena)\nOpen Horia: 2400 m. eta +20m. (12 baliza)\nOpen Laranja: 5100 m. eta +180m. (16 baliza)\nOpen Gorria: 6700 m. eta +220m. (19 baliza)\nEpea: Abenduaren 11a, Asteazkena, 23:59ak arte. Momentu horretatik aurrera izen emate inprimakia itxiko da.\nAste horretan zehar COBik orientazio kirolaren hastapen ikastaroa emango du Parke Teknologikoko 101 (Edificio Barco) eraikinean (Zamudio). Horrela, inguruko pertsonek eta Parkeko langileek kirol hau ezagutzeko aukera izango dute. Naturaz\nTokia: Parke Teknologikoko 101 (Edificio Barco) eraikinean (Zamudio)\nOrdutegia: 2019ko abenduak 14, larunbata, goizeko 9:00etatik 15:00etara\nSalneurria: Ikastaroa + Parke Teknologikoko proba: 17 euro (15 euro COBiko bazkideentzat eta 10 € Parke Teknologikoko langileentzat)


Lenengo ikusi au Santiago eta besteai emanda, ondorengo egunetan etxez etxe ibilli zan, eraman zuen limosna-dirua persona bearrai ematen, erri ongille aietatik artutako mandatari edo diru-eramalleak beti berekin zituela, ezer esateko biderik izan etzedin. Pentekostes edo Primiziaetako Pazkoa zeritzana egitera Asiatik etorritako judu Jesusen legea artu nai etzuten batzuek San Pablo ikusi zuten etxez etxe nola zebillen, Trofimo berez jentilla lagun zuela: eta gero berriz Elizan ikusi zuten bein batean eskuak ezarri ziozkaten, zerasatela: Israelko semeak, lagundu zaguzute: Au da erriaren, legearen eta leku santu onen kontra erakusten non-nai dabillen gizona. Gañera jentillak ere onara ekarri ditu. Trofimorekin etxez etxe ikusi zutelako, uste izan zuten Elizan ere berekin zuela; argatik zioten leku debekatura jentillak eraman zituela; baña gezurra zan. Ala ere, uriko jende guzia asaldatu zan, eta Elizara bilduta, San Pablori eldu zioten, Elizatik kanpora atera zuten kolpez iltzer uzten zutela, eta ateak itxi zituzten, berriz sartu etzedin, aren odolarekin Eliza ez loitzeko aitzakitan. Bereala il nai izan zuten; baña Elizari kontu artzen zioten erromar soldaduen agintari Lisias jendearen iskanbilla adituta zijoakiela oartu ziranean, utzi zioten. Orduan Lisiasek San Pablo bi katerekin lotuerazo zuen; eta galdetu zuen ea gizon hura nor zan edo zer egin zuen. Batzuek bat, besteak bestea erantzuten zioten, eta ikusirik ezer garbirik ateratzen etzuela edo iskanbilla hura zertatik sortu zan ezin jakin zala, agindu zuen gaztelura eramateko. Onen eskalleraren lenengo mallara orduko, judutzar asko bildu ziran, zerasatela: «il ezazu, il ezazu» eta soldaduak elduta, eraman bearrean arkitu ziran. Gazteluko atera iritsi ziranean, San Pablok Lisiasi esan zion: Itz bi esaten utziko didazu? Lisiasek galdetu zion ea Greziako itzkuntzan al zekien, edo ez al zala iskanbilla izugarri bat orañago jaso, eta lau milla lapur lister eremura eraman zituen ijito hura? San Pablok erantzun zion, berez judua eta Tarsoko semea zala; baña jendeari itzegiteko baimena eman zizaiola. Lisiasek eman zion, eta eskalleraren goeneneko mallan jarrita, jendeari itzegiten asi zitzaion, eta Hebreako itzkuntzan ziarduela zekusatenean, are ardura geiagorekin jarri zitzaiozkan.\nGauza guziak biderako zuzenduta, illabeteren barruan Festok San Pablo beste preso batzuekin Erromara itsasoz bialdu zuen, Julio zeritzan euntari edo kapitan erromar bat kontuartzalle zuela. San Pablok berekin zeramazkien, Jerusalenen eskuak ezarri ziozkaten ezkero beti lagun izan zuen San Lukas eta limosna-diruaren eramalle aietatik bat, Aristarko zeritzana. Juliok laster ezagutu zuen San Pablogandik beste presoetarako berdin-eza, eta iñori ez bezalako begirunea agertzen zion. Bidean itsasoak txit aldi gaiztoak izan zituen: itotzeko zorian askotan arkitu izan ziran, eta esturasunik latzenean, «oraintxe itoko gera» esanaz zebilzanean, Jainkoak San Pablori iragarri zion ontzia porrokatu eta ondatuko zala, bai; baña ontzian zijoanik iñor ere galduko etzala. Berri onekin guziak bizkortu ziran, eta ontzi erdi-autsiari egin-alean lagunduaz, Maltako kostara alderatu ziran, eta arroka bat jota ontzia galdu zan; baña ontziko berreunda irurogeita sei lagunak, batzuek igeri, besteak ol-puskaetan, sei illabeteren buruan lurrera bizirik irten ziran.


Eusko, ala euzko? (1)\n(Oarra: Atsegiñez argitarazten dizuegu Jadarka zindo ta zorrotzaren erantzuna. Batasun-bidean aurrera joan goaz. Orain eztabaidok euskeraz astintzen ditugu, etxeko auziak izaki. Esana da: etxe onean berri txarrik ez, ta etxeko suak etxean batu, ez iñora aldendu. Oraingo euskal-idazleok agindu au bete nai dizuegu. Areago: bekoki ta biotz zabalagoa dute euskal idazleok iñoren uste ta iritziak pakerik irauli ta iratiotzeko. Goazen guziok elkarturik euskeraren onerako.\nEgia esan: Argitara aurretik zure «Idazki-agirija» irakurri al izan zun Orixe'k, esku ta bidez, gañera, nik uste; naiz ta «Euzko-Gogoa» ren zuzendariari idazkia zuk zuzendu, Orixe dugu lankideen nagusi; beraz, berak irakurri bear. Alare, zureganako gogo ona dudan ezkero, oraingo au ez diot erakutsi «Orixe»ri: Orrezkero, argitarazi ta gero irakurriko berak ere, ta erantzungo dizu ala nai ba'du.\nEuskera zabaldu, edertu ta iraunerazi dezagun. Euzko-Gogoa.)\nLandes'etako basetxe apal baten nagolarik, «EUZKO GOGOA» deritxon aldizkingija arrtu dot, belutxu, beraz. Eta bertan, nik idatziriko «Idazki agirija» argitalduba ikusi dot. Aldi luze dala idatzita egualarik, ija aiztuta neukan.\nNi enaz arroputza, edo, beintzat, eneuke ixan gura; baña egizalia nazanezkero, nire idazkayari Zaitegi'k eta Ormatxea'k ezarri dautsaezan uarrak atsegin-ixan yatazala erakusteko enaz edozetarikoren bildurr. Bata ta bestiari, beraz, opaldu daustezan itz bigun eta gozuakaitik, ¡anei eskarr!.\nZaitegi'k egiten daustazan uarrak egokijak dira, ta ni berarekin nago, batzuk eta bestiak, bakotxak gure erara euzkeraz idatzi biarr-dogula; baña bakotxak be gure ustiak zabaldu ta aldeztuteko eskubidea dogu, bestienai itzal-ixanik. Zaitegi'k aldizkingijaren arrtezkarija danezkero, nire idazkayaren azpijan olako uarrak jarrtzeko bereburu ta bere-esku da. Ormaetxea'renak, ordez, nire idazkayaren azpijan jarrtzeko eztira aien egokijak, nire ustez. Ormaetxea be, bere-buru ta bere-esku da nire idazkayari erantzuteko, baña nire idazkayaren azpijan jarrtzeko ez ainbeste. Orrek erakusten dau Ormaetxea'k nire idazkaya begi-aurrian euki daula, argitaldu baño len, eta, jakiña, orrelan obari aundija dau eztabaida onetan. Ezkagoz barrdintasunian.\nEztabaida orotan, adierazle bakotxak bere eritxija erakusten dau, ta gero, urrengo zenbakijan, ukatzalliak beria. Olan, adierazle bijak barrdintasun berian dagoz, irakurrlien aurrian.\nOrraitiño, baña, ni enaz orrekin mindu, bai ta bakarrik gauzak zelan ixan biarrko ziran, nire ustez, atzalduten dodaz. Ni egijaren billa nabil, Ormaetxea dabillan lez, ta orregati edozein eztabaidetan eneuke nik obaririk ixatia. Beraz, eztabaida au aurrera eruatekotan, egokijena au ixango zan: bakotxak zenbaki baten bere ustia argitaltzia, edo arrtezkarijak gura ba-dau, danak bata bestiaren ostian jarri ta azkentzeko Ormaetxea´k eta nik laburrpen bat egitia.\nBaña dana dala, nik gaurko zenbaki onetan nire erantzuna atzalduko dot, naiz txatxarra ixanda be, nire adimenak erakusten daustan lez eta edozetariko gogo txarbarik. Txarrto esana, baldin ba-da, azketsi, ta arira noyan:\n1o.— «Ez esan neri eusk idazten orain asi gerala» diñostazu zuk aizkide maite.\nBaña nik eneban olakorik esan. Nik esan nebana zan «Baña baten batzuk, oraingo aldijetan, Eusko, s'gaz, erabiltzen asi dira, bere aldakuntzaren zegaitija erakutsi-barik».\nBeraz, zuk nire esana aldatu dozu. Eta ezta barrdin, ikusiko dozun lez. Baita diñozu be auzi bi doguzala emen: «1) eusk ala euzk; 2) eusko ala euska». baña nire auzija etzan ori, beste au baño?: eusko, ala euzko?\nAu be gero ikusiko dogu.\nNik eneban esan, ba, oraingo aldijetan baten batzuk eusk idazten asi dirala, «oraingo aldijetan baten batzuk eusko s' gaz idazten asi dirala» baño. Eta au egi-egija da. Antziñeko idazle guztijak euskera, euskara, Euskalerria ta abar idazten ebela nik ondo dakit. Baña eusko ezeban iñok idazten, eta euzko Arana-Goiri'k eta bere jarraitzalliak. Au be egi-egija da.\n2'g.— Nik aipatutako amazazpi idazleren ordez (edo sei aski aipatuben orden nai badozu), zuk amar aipatuten dozuz s'kin idazten ebenak, baña orrek ezeben eusko ta Euskadi erabiltzen. Ori oraingo aldijetan bakarrik jazo da, ori da nik esan nebana.\nLenengo aldi aretan, Azkue'k eta Campiónek, esaterako, ezeben ez euzko ta ez Eusko, ez Euzkadi ta ez Euskadi erabiltzen, batzuk eta bestiak ezesten ebezalako.\nNik esan nebana zan —Gandia'ri buruz— aldi aretako euzkel-idazlerik geyenak Sabin'en ustiak ontzat arrtu ebezala, euzko ta Euzkadi idatzirik, eta baita be aldi aretan iñok ezebala eusko ta ez Euskadi idazten. Batzuk Euzkadi ta bestiak Euskalerria idazten eben, baña eusko ta Euskadi iñok ez. Eta au be egi-egija da, ta azkenengo urterarrte eztogu olakorik ikusi. Eta oraingo aldi onetan eusko edo Euskadi idazten asi diranak eztabe zegaitirik atzaldu, nik dakidala beintzat. Azkue'k eta Campion'ek len esan dot eta orain berrdiñot- ezeben zegaitik eusko ta Euskadi idatzi biarr-diran esan; bai ta bakarrik Euskalerria esan biar dala.\nCampion'ek, zuk diñozun lez, Arana-Goiri'ri (berau illa zala) ta Arriandiaga'ri erantzun eutsen, bai, baña ez zegaitik eusko idatzi biar-dan esateko, euzko ta Euzkadi itzak bazterrtu biar-dirala esateko baño. Orreri nik ondo deritxot, olan uste bada, ; baña ezteritxot zuzen euzko bazterrtu ta eusko erabiltiari, aldakuntza'ren zegaitija erakutsi-barik. Zegaiti ori, nik dakidala beintzat, eztau iñok be atzaldu. Beraz, nire esana tinko dago.\n3'g.— Bizkaya'n eztozula iñoz Euzkadi z' rekin oguzten entzun diñozu. Ba'liteke nik entzumen txarra ixatia, baña nik asko-askotan entzun dot, eta nik beti z'gaz oguzi dot. Baña zuk diñozun lez ba'litz be, nire ardurarik ez. Euzkeldunik geyenak, oguztian, z ta s zeintzen eztakije, baña jakitun batzuk bai-dakije, ta eurok, orain arrte, euzko, euzkotar ta Euzkadi idatzi dabe.\nJayotzetiko euzkeldunak (jatorrak eristen datsienak ) sustraya edo susterraya oguzten dabe, s'rekin, zusterraya, z'rekin oguzi-biarrian, zur-erraya dalako. Sorgiña be oguzten dabe, zorgiña oguzi biarrian, zori-giña dalako. Eta abar eta abar, eundaka. Españarrik askok «zordao» oguzten dabe, baña danok «soldado» idazten dabe. Besteren batzuk, gayo, gayina, poyo oguzten dabe, baña eztau iñok olan idazten.\nGero diñozu euzko-itza gudarijak'be s'rekin oguzten ebela. ¡Ez olakorik, aizkide on ori! Nik ba-dazaut euzko-gudarijen ereserrkijaren egillia ta egiz esan daiketzut z'gaz idatzi ebala. Gero, berarekin, taldez, amaika bidar abestu dogu, z'rekin oguzirik.\nEgille ori oso z'zalia zan baña ezin dautzut bere ixena emon, orain Franco-azpijan dagolako, jazarrtuba ixanda gero.\nAzkue'tar Erramun eta Urkiaga'tar Estepan, bijak fusillatubak (Goyan begoz) euzko-gudarijen iraslarijak eta arrtezkarijak ixan ziran eta eurekin Batz bat egin eben «Euzko-Gudaroztia» ixena jarri eutsaelarik, olan z'rekin eta z'rekin danok idazten eben eta idazten dabe ondiño be. Iñok eztauko eskubiderik ixen orreri z kendu ta s ipintzeko, iraslien naya ixan zalako, ta bijak ilda dagozalako, ez politikia'gaitik, Euzkadi ainbeste maite-eben Aberrijagaitik baño.\n4'g.- Azkue, Altube ta abar errijagandik ikasten ari dirala diñozu; baña ele-buruz ezta errija ikaslerik onena ixaten. Ni Bilbao'ko auzorik erdeldunenan jayo nintzan, eta erdeldun orrengandik erderea ikasiko ba'neu ¡erdera ederra!\nNire etxian bertan emakume erdeldun jator bat bixi zan. Alabatxu bat eukan, Melania ixen españar utsa ebana, ta berari oyuka beti ebillan.\n— Melania, pue te goa que te goa...!\nNeskatilla, garrazikari oituta eguan, eta ezeutson jaramonik egiten. Eta amak barriro be:\n— Mira, Melania, que te goa pegar!\nAuzo atatik bertatik be eskale bat ebillan, egunero, gastelar jatorra bera, besapian kitarra zar bat eruala, abesturik:\n«Carretera rial arriba,\ncarretera rial abajo,\nlos palos del tiligrafo.»\nOlakuak dira, ludi osuan, erritarren esanak. Eta ez esan niri euzkeraz eztala olakorik jazoten. Euzkeraz barrdin jazoten da, ta euzkeldun jatorrak, erritarrak eta baserritarrak, amaika astakeri esaten dabez eta oso txarrto oguzten dabe: orretaki, notiñori? Eztakipa ta abar eta abar. Baña ezta idazlerik bat be olan idatziko daunik. Gañera beste erdelkeri aundi asko esaten dabez. Esaterako: «orren gañian itz-egin biardogu», «tenemos que hablar sobre eso» esateko. Eta eurok oso euzkerazkua dala ustedabe, ta gero esakun ori erderara bigurrtu biarr-dabenian «tenemos que hablar ensima de eso» esaten dabe. Beraz, erritarrak zelan itz eta oguzten daben niretzako ezta gauza. Zuzenago deritxot Arana-Gori'k esan euskunari: «Se debe de escribir como se debe de pronunciar».\n5'g.— «No hay más autoridad que la razón en materia científica...» «Ondo esana. Baña ele-gaiz «la razón» noberen adimenaren bidez egiztatu biar-da, ez zenbakiztija lez: bi ta bi lau dira. Orregaitik, Arana-Goiri'k, oso zurra ta sentzuduna zalarik, gitxitan esaten eban: «au olan da» ta «ori alan da». Geyenetan, gauzak ondo arakaturik, esaten eban: «es probable», «es verosímil» zala uste-ebanian, ondo adiralduta gero, beretzat arrtzen eban. Eta orregaitik be, Sabin'ek ezeutsazan iñori euzko ta Euzkadi itzak indarrez arrerazo, bai ta bakarrik aldeztu ta zabaldu, berez arrtu gura-ebaenentzako. Beraz, zuk eta bestiak, eusko ta Euskadi itzak nasai erabilli daikezubez, baña nik jakin gura-neuke zuben ustez nundik nora datozan jakitia. Eguzki'tik eztatozala? Nundik ete-datoz, ba? Eguzki z'duna ordez s'duna ixan leitekela? Zelan ori? Onetan Sabiñ etzan ote-oteka ibilli, argiz eta ziur baño, esanaz: egu-luz (egun'en dagola), z erazkua (modal) ta ki (parte material de, cosa de), edo egu-z-ki (eguzki) ser de luz. Nik itxorrkun orrei ederrto baño ederrtuago deritxot. Zuzena ezpa-da, betor beste bat obia.\n6'g.— Zu azarrtuten zara esaten Arana-Goiri beti ote-oteka ibilli zala. Ez orrenbeste, Ormaetxea maite. Sendopenak eta bayetz osuak be bai-ebazan egin. Orain bertan Gandia edestillari ta elestillari ospetsubak ontzat arrtzen dauz Arana-Goiri'ren usterik geyenak, euretzat esanaz: «Ellas, no obstante, revelan una admirable intuición y penetración.» Eta ganeratzen dau: «Algunas teorías podrán ser discutidas, otras son evidentes y el negarlas sin pruebas es obcecación e ignorancia». Orrek dira nik eskatzen dodazanak, pruebas, ukatzen dauna, ba, egiztatu biar-dauna da. Eta zuk, nik ikusten dodala beintzat, eztozu argibide edo prueba'rik bat be emon. Bolchevismo, fascismo, aristocracia ta totalitarismoa'k? zer ete-dauke zer ikusi z orrekin? Pizka bat bidekatuta zabiltzala deritxot,eta azketsi, Nikola aizkide.\n¿Arana-Goiri ete-eteka ibilli zala? ¿Eta bestiok zer bayeztu ete-dabe?. Ezer ez, oteka ibilli baño: euzkerea ibero'en elia zala, Caucaso'tik sanskrito'tik eta abar edo-datorrala, indo-europea ta eztakit zer eta baidakit zer edo-dala, ta abar eta abar oteka utsak eta tentelkeririk asko. Beintzat, euzkoitza ta Euzkadi itza gure Jaurlaritza'k ontzat arrtu dauz. Euzkadi'ko Jaurlaritza eztala zuben s ederra kentzeko iñortxo diraustazu. Eta nik derantzut: S kentzeko ez, baña bai z erabiltxeko. Eta gure z ederra kentzeko nor ete-da iñortxo? Sentzuna-ete? Ba, nire sentzunak niri euzko ta Euzkadi ondo dagozala diraust, ta euska ta Euskalerria baño egokijaguak dirala uste-dot.\n7'g.— Zori politikaz sarrtu gura-ixan dogula diñostazu. ¡Olakorik! Eta politika ori jakintasun-iturririk garbijena eztala diñozu. ¡Ze politika ta politika oste! Sabin aundijak Euzkadi itza sorrtu ebanian ezeban politika'rik bat be egin, euzkerea arakatu ta azterrtu baño. Gandia jauna ezta Alderdikia, ezta aberrtzalia be, baña Arana-Goiri'ren ustiak ontzat arrtzen dauz.\n8'g.— Aldizkingi onetan euzk-zale bi bakarrik dirala diñostazu, baña orretan be zuk zure opillari suba emoten dautsazu. Nik eztaukat baserri bazterrtu onetan «EUZKO-GOGOA»ren txorta, baña, buruz, nik iru gitxijenez gogoratzen dodaz: gixon bi ta emakume bat. Eta iru onei zegaitik euzko ta Euzkadi erabiltzen daben itanduten badautsezu, argi ta garbi erantzungo dautzube. Eusko ta Euskadi idazten dabenok orren argi eztot uste erantzungo dautzubenik. Nik askori itandu dautset eta erantzuten eztabe jakin.\nEta gañera nik diñotzut izparringijak berak «Euzko-Gogoa» ixena daula, ta ezteritxot egoki «Euzko» ixena darabillan izparringi baten eusko-itza erabiltzia. Beintzat, ori ezta iraukor ixatia. Eta ¿zeinbat izparringik eusko-ixena ete-daben? Batek bez. Ostera, «Euzko-Deya» deritxenak lau edo bost gitxijenez. Beste bat dago «Alderdi» deritxona, ta «Euzko-Alderdi Jeltzaliaren Deya» dala diño. ¿Alderdi Jeltzalia'rena dala, ta, beraz, politikua? Baña Alderditarrak sentzunik ez al-dabe? Eskubiderik eztabe, ala?\n9'g.— «Zuri bein Arrugain'ek esan zizuna, Sabiñen beraren aburuz gizakiari a ta emaztekiari e baldin ba'dagokio, zergatik ez euska? Ori diñozu ta egija edo-da, zuk nik baño oroimen aundijagua dozulako. Ni enaz gomutatzen, baña «Arrugain»ek ori esan baeustan ezeguan zuzen. Sabin'ek, nik dakidala, ezeban olakorik esan. Sabin'ek Bizkaya'n sorrturikuai «bizkaitarr» esaten eutsen, naiz gixakija naiz emaztekija ixanik. Eta Euzkadi'r sorrturikuai «euzkotarr», naiz gixakija naiz emaztekija izanik. Sabin'ek euzko-ixen berezkuak zeindu ebazan, zeindu biar ebazalako. Eta gixonen ixen berezkuai a ezarri eutsen, eta emakume-ixen berezkuai e: Koldobik-a, Koldobik-e. Eta ori euzkel-arauz eta ez ote-oteka. Euzkeldunak, bixitiarr ixakijak zeindu biarr dabezanian, olan egiten dabe: txakurr-arr, txakurr-eme. Eta Sabin'ek, bide ori jarraiturik, olan egin eban: Koldobik-a (rr), Koldobik-e(me). Zegaitik olan egin eban ezeban berak atzaldu, otekabarik jarri ta erabilli baño, ta bere jarraitzalliak ezekijen zegaitija; baina bere jarraitzalle zinduenetarikoren batek igarri eban. Arrugain'ek baño lenago nik ori jakin nebala ziurr nago. Beraz, Arana-Goiri'ren irakaspenetatik ezin leike euska ta ez euzka atara. Euzkotarr baten gixa zeindu guraixango baeban, euzko-gixona edo euzko-emakumia esango edo-eban, edo ba'liteke euzko-arr, euzko-eme esatia, baña ezelan bez euzka, euzke, ta gitxijago ondiño euska, euzke, euzkotarr guztijai deituteko bere itza, euzko zalako. Txarrto? Ondo? Ori beste gauza bat da, ta ekingo dautsagu, Jaun-Goikua lagun.\n10'g.— Argibide geyago eskatzen daustazuz, ta emongo dautzudaz. Nik euzko erabiltzen dot eguzki'tik datorrala uste-dodalako. Eta zuk eusko nundik nora datorrala uste ete-dozu? Ondiño eztaustazu esan.\nEuzko dala ta ez eusko, ezta euzka ez euska be, Arana-Goiri'k erakutsi euskun, bere ustez, jakiña. Baña uste ori baño beste egokijagorik nik eztot ondiño ikusi.\nIdazki au luzegitu yat-eta, beste zenbaki baten zelan uste orretara Arana-Goiri eldu zan, euzkel-arauz, atzalduko dot. Bitarrtian, zuk zelan eusko edo euska, edo eusk eratu ziran atzalduten ba-daustazu, eskarrzorr geratuko nayatzu.\nEta ordurarrte, tori nire bostekua ta, itxasoz ziarr, gogorr estutu.\n(1) Idazkai onetan erabilliko dodazan rr guztijak, erabillitarikuak dira, naiz erdijan naiz azpijan, eta Bera-Lopez-Mendizabal'en iztegitik arrtubak dira.Jakiña, bertan r gangarrdunarekin dagoz; baña aldizkingi onetan r gangarrdunik eztagon-ezkero, rr'gaz jarri dodaz. «Euzko-Gogoa»ren irakurrliak baidakije ur (ura) dala ta ur (avellana), zur (madera) ta zur (listo, prudente) diran lez; eta abar. Beraz, olantxe idatzi biar doguz, irakurrle olantxe idatzi biar dogun lez, irakurr-i'tik datorran-ezkero. Euzkerea olakoxia da, ta bere ixakereari jarraitu biar dautsagu.\nIdazlerik geyenak eztabe olan egiten, baña sentzunduna dan-ezkero, nik olan egiten dot eta azketsi.


Hainbat leku libre daude Ingurumen Hezkuntzako Museoak datorren astean haurrei eskainiko dizkien euskarazko lantegietan\nAurten gaia eko-artea izango da, haurrak ingurumenaren artista bihurtuta\nHainbat leku libre daude Ingurumen Hezkuntzako Museoak datorren astean haurrei eskainiko dizkien euskarazko lantegietan. Lantegiak 6 eta 12 urte bitarteko haurrei zuzenduta daude eta abuztuaren 28tik 31ra egingo dira, asteartetik ostiralera, 10:30etik 12:30era. Izen-ematea doakoa da eta 010 Herritarrendako Arretako telefonora deituta egin daiteke (edo 948 420 100 zenbakira, Iruñeaz kanpotik, mugikorretik edo telefono-operadore baten tarifa lauaren barruan deituz gero). Izena eman daiteke nahi beste lantegietan; hortaz, lantegi batera edo gehiagora joan daiteke.\nParte-hartzaileek ingurumenari buruz ikasi bitartean ongi pasatzea da lantegi horien xedea. Lau egunetan hainbat material naturalez egingo da lan, makilak, hostoak, loreak, harriak... erabiliz. Material horiek hainbat diziplina artistikoren bidez landu, jolastu eta sortzeko dago bideratuta egun bakoitza, arteak eskaintzen dituen aukerez gozatuz. Lantegietan sormen-prozesua da jomuga, ez emaitzaren bilaketa. Lantegi guztiak era askotako jolasez eta dinamikez osatuko dira.\nSaiatuz eta saiatuz eskultura doa eratuz izenburupean, lehen lantegian, materialek eskainitako aukerak esperimentatu eta ikertuko dituzte parte-hartzaileek, eskulturak, formak eta irudiak sortuz. Naturarekin dantzan izenburupean, bigarren lantegian, gorputzaren eta dantzaren mugimenduaren bidez istorioak kontatuko dituzte eta musikaz jolastuko dira.\nAntzezpenaz zabaldu irudimena izenburupean, hirugarren lantegian, istorio bat asmatu eta sortu ahal izateko pertsonaia eta osagai bihurtuko dira naturaren materialak. Azkenik, Sortuz eraikitzen dugu izenburuko lantegian, parte-hartzaile guztien artean horma-irudi bat osatuko dute jasoz joango diren materialez.\nIruñean, 2018ko abuztuaren 22an\nHainbat leku libre daude Ingurumen Hezkuntzako Museoak datorren astean haurrei eskainiko dizkien euskarazko lantegietan (63.5 Kb)\nHainbat leku libre daude Ingurumen Hezkuntzako Museoak datorren astean haurrei eskainiko dizkien euskarazko lantegietan (118.88 Kb)


05 IRA 17\n2017-2018ko ikastaroen egutegia\nIkusi 2017-2018ko ikastaroen egutegia\nDagoeneko eman dezakezue izena 2017-18ko ikastaroetan\n14 ABU 17\nBARRUKO IGERILEKU HANDIA ITXITA ABUZTUAREN 17tik 19ra\nOHIKO MANTENU LANAK EGITEKO, BARRUKO IGERILEKU HANDIA ITXITA EGONGO DA, ABUZTUAREN 16tik 19ra. EGUN HORIETAN, KANPOKO IGERILEKU HANDIA 8etan irekiko da. Barkatu eragozpenak.\nHona hemen uda hontan egongo diren ikastaroen zerrenda. Udan ere bai, mugi hai! Ikusi ikastaroak PDF


Parisko hitzarmena 2050: klima aldaketa ondorioetara egokitu edo ondorioak onartu. :: ikasi :: Udako Euskal Unibertsitatea\nParisko hitzarmena 2050: klima aldaketa ondorioetara egokitu edo ondorioak onartu.\nData: 2019(e)ko ekainaren 27a\nOrdutegia: Osteguna . 9:00-13:00/15:00-17:30\nParisko Hitzarmena 2050 Klima aldaketari buruzko akordioa da, Nazio Batuen barruan egokitutakoa. 2016an sinatu zen. Besteak beste zera dio, 2020tik aurrera karbono isurketak gutxitu egin behar direla, negutegi efektua geldiarazteko, lurraren tenperatura bi grado baino gehiago igo ez dadin, eta ahal dela 1.5 gehienez.\nGurera etorrita, Eusko Jaurlaritzak Klima-Aldaketaren aurkako Euskadiko Estrategia 2050 onartu zuen 2015ean.\nZein da egoera? Zeintzuk dira hartu behar diren neurriak?, nolakoak izango dira? Aginte eredu berriak sortuko dira? Herritarren bizi modua zertan eta nola egokitu beharko da?\nGaldera hauei eta sortu daitezkeen beste batzuei erantzuteko ikastaroa da hau. Bost adituk emango dizkigute euren hitzaldiak gaiaren inguruan, aurrean dugun erronka hobeto ulertzeko eta hartu behar diren/ditugun erabakiak identifikatzeko asmoz.\nEgun bateko jardunaldia proposatzen da. Goizean eta arratsaldean. Mahai inguru batek emango dio amaiera ikastaroari\n09:00-09:40 - Klima aldaketak zein lege aldaketa eskatuko dizkigu?\nXabier Ezeizabarrena (EHU, abokatua)\n09:40-10:20 - Zer nolako tresnak balia ditzakete administrazio publikoek klima-aldaketari aurre egiteko?\nJasone Urkola (UPV/EHU)\n10:20-11:00 - Energia transizioa: Garraio sistema: erregai fosiletik berriztagarrietara.\nAitor Urresti (UPV/EHU, Eibarko Ingeniaritza eskola)\n11:00-11:25 - Atsedena.\n11:30-12:10 - Energia transizioa: auto elektrikoak eta errekarga sistema.\nAlvaro García Collado (Ibil enpresa)\n12:10-12:50 - Energia transizioa: Eraikinak. Nola bihurtu “eko” bigarren eskuko etxebizitzak. (nork ordaindu behar du, administrazioak, jabeak, maizterrak?)\nInhar Agirrezabal Saenz de Santamaria (Arkitektoa, UEUkidea)\n12:50-13:00 - Eztabaidarako tartea.\n13:30-14:50 - Bazkaria.\n15:00-15:40 - Goiener: energia berriztagarrien euskal kooperatiba: indarrak eta ahuldadeak.\nSanti Otxoa de Eribe (Goiener)\n15:40-16:20 - Energia transizioa: Danimarkako adibide publikoa\nLeire Gorroño (Ingeniaria)\n16:20-17:20 - Pobrezia eta transizio energetikoa.\nJoseba Etxebarria (Injenieritza tekniko eta Magisteritzan Ingurugiro heziketarako aholkulari izanda)\n17:20-17:30 - Mahai ingurua eta ondorioak\nEibar, klima aldaketa, Nazio Batuak, negutegi efektua, Eusko Jaurlaritza, Estrategia 2050


Material modernoak antzinatasunaren erakusle Arantzazuko Hospederia berrituan - Oñati - Goiena.eus\nMaterial modernoak antzinatasunaren erakusle Arantzazuko Hospederia berrituan\nMiren Arregi 2008-08-20 15:40\nArantzazuko hospederia zaharra, hiru izarreko hotel bilakatu dute. Arantzazuko Santutegia Hotela izena izango du aurrerantzean eta urte bete pasatxo iraun duten lanen ondoren, dagoeneko zabalik dago zerbitzu berria. Guztira 52 binakako logela, bi jantoki, egongela, taberna, hidroterapia zerbitzua... hainbat dira hospederian eskainiko dituzten zerbitzuak.\nEgubakoitzean hasi ziren hospederian bezeroak hartzen eta hasiera guztietan izaten diren ustekabeez gain, guztia primeran doa hotel berrian. Aldaketarik handiena, barruko berreraikuntza lana izan da Hoteleko zuzendari Koldo Gomezen hitzetan. Hain zuzen ere, Hotel berriak, hospederia zaharraren hamaseigarren mendeko fatxada mantentzen du, ukitu modernoago batekin, baina aldaketarik handiena itxurari dagokionean behintzat, behin barrura sartzen garenean nabarituko dugu. Erabili diren materialek, modernitatea eta antzinatasuna transmititzen dute era berean.\nZerbitzuei dagokienean, bertako bezeroentzat ez ezik, jantokia eta taberna gerturatzen den edonoren eskura egongo dira. Ezkontzak, bazkariak, edota bestelako ospakizunak, orain arte bezala eskainiko dira Hotel berrian.\nHidroterapia da Gomezen esanetan, berrikuntzarik esanguratsuena. Hirugarren azpi solairuan dago eta bezeroek ez ezik, kanpokoek ere gozatu ahal izango dute zerbitzuaz.\nHamazazpi langilek dihardute bertan, hotelak hartu ditzakeen 110 pertsonei eta kanpokoei ahalik eta zerbitzu onena eskaintzeko helburuarekin. Zuzendari koldo Gomezek adierazi du, langileek Arantzazuren kutsu historikoa mantendu gura dutela, ohiturak, isiltasuna, erlijioa,. espiritualitatea... eta ez diotela Arantzazuri opor kutsua eman gura. Arantzazuko Santutegia Hotela, Arantzazu Fundazioarena da. Gogoratu, fundazioa, frantziskotarren komunitateak, Oñatiko udalak eta Gipuzkoako Foru Aldundiak osatzen dutela.


Zizareak haurdun dagoen txakurrean, nola babestu kumeak? | Consumer\nZizareak haurdun dagoen txakurrean, nola babestu kumeak?\nPrebenitzea eta garaiz medikatzea funtsezkoak dira hesteetako parasitoak txakurkume ahulei pasatzen ez uzteko.\nHaurdun dagoen txakur batek bere parasitoak enbrioiei transmiti diezazkieke. Horregatik, hesteetako harren infekzio batetik babestu behar da txakurra, eta, garaiz iristen ez denean eta emea kutsatu denean, enbrioiak eta jaioberriak babestu behar dira. Tenias eta zizareak heste-parasito arriskutsuak dira, eta txakurretan maiz gertatzen dira. Horregatik, ezinbestekoa da emea eta kumeak nola kutsatzen dituzten jakitea, hori eragozteko.\nIrudia: Berritze lanak\nZizare itxurako heste-parasitoak, hala nola zizareak eta teniak, gai dira haurdun dagoen txakur baten plazentaren hesia zeharkatu eta enbrioiak kutsatzeko. Hori saihesteko, prebentzioa da aukerarik onena, nahiz eta beti ez den garaiz iristen, eta etorkizuneko kumeak infekzioren batetik babestea funtsezkoa da haien segurtasuna zaintzeko.\nHesteetako harren infekzio batetik babestea txakurra\nHaurdunaldiaren aurretik txakurra osasuntsu mantentzeko neurri batzuk hartzeko, infektatuta egon daitezkeen eremu zikinak berregin behar dira, txakurrak ez du utzi behar kaleko jakiak miatzen edo hartzen, eta infektatuta egon daitezkeen animaliekin duen kontaktua murriztu egin behar da.\nHiru zakurretik batek barne-parasitoek kutsatzeko arriskua du\nZizare gaizto horiek ez dira arraroak txakurrean.’ Madrilgo Unibertsitate Konplutentseko Albaitaritza Fakultateak egindako “Lagun egiteko animaliak: hesteetako parasitoek osasun publikoan duten eragina” azterlanaren arabera, Espainiako zakurren % 30 hesteetako parasito horien eraginpean egon daitezke, edo hala egon.\nDiana Contreras albaitariaren esanean, “prebentzioa da estrategia onena, haurdun dagoen txakur baten barruko harrak ez kutsatzeko”. Haren iritziz, garrantzitsua da parasitoen kontrolak areagotzea, txakurra gurutzatu nahi denean, eta dosi estrekin indartzea parasitoen ohiko tratamenduaren maiztasuna, hiru hilabetean behin egin beharrekoa. “Txakurra gurutzatzea aurreikusten bada, berriro ere produktu espezifikoekin desparasitatzea komeni da, muntaren aurretik”, adierazi du albaitariak.\nEnbrioiak babestea, txakurra kutsatu denean\nEz zaio sendagairik eman behar haurdun dagoen txakur bati, baina muturreko kasuetan jardun behar da.\nSendagaiak hartzea ez da gomendagarria animaliaren haurdunaldian fetuak honda ditzakeelako, baina “muturreko kasuetan jardun behar da”, dio Contrerasek. Haurdun dagoen eta barneko parasitoek kutsatutako txakur batek parasitoak kendu behar ditu, baina kontuz ibili behar da. “Egokiena da umore bat ez medikatzea haurdunaldian, baina batzuetan saihestezina da”, dio albaitariak.\nTxakurraren haurdunaldiak 63 eta 67 egun bitartean irauten du. Haurdunaldiaren azken fasean daude kumeak formatuagoak eta handiagoak. Aldi horretan, sendoagoak dira botikak hartzeko. “Garapenaren azken herenean, fetuek arrisku gutxiago dute amaren tratamendua aplikatuta sufritzeko”, dio albaitariak.\nHaurdunaldia da txakur batentzat energia gehien behar duen etapetako bat. Animaliak ez du horretaz bakarrik arduratu behar, bere sabelean hazten diren kumeak elikatu behar ditu. Horregatik, barne-parasitoen infekzio bat oso kaltegarria izan daiteke gure lagun iletsuarentzat, ahuldu egiten baitu: harrak berak eta bere txikiek txakurrak behar dituzten mantenugaiez elikatzen dira.\nKontu handiz ibili, eta albaitariari galdetu. Nolanahi ere, funtsezkoak dira eme eta txakurkumeei barruko parasitoek eragindako infekzioak prebenitzeko eta tratatzeko.\nKontu handiz ibili kume jaioberriekin\nErditu ondoren, arriskua ez da desagertzen jaioberrien zakurrentzat. Kume jaioberri bat oso zaurgarria da infekzioen aurrean: bere organoak garatzen ari dira oraindik, eta ez dira berez baliatzen infekzio larri batetik babesteko. Gorputz ahulak jaioberrien zakurrak ez daude prest berehala parasitoak kentzeko, eta medikazioa gogorregia da haientzat.\n“Txakurkume bati ez zaio parasitoak hiltzeko tratamendua eman behar hil baino lehen”, esan du albaitariak. Horregatik, txakurra haurdunaldian parasitoek infektatzen badute, funtsezkoa da txakurkumeak osasuntsu jaiotzeko. Neonato-txakurren heste-parasitoek eragindako infekzioa ikus daiteke, sabelaldearen hanturak eraginda.\nKumeak eta emeak teniak eta zizareak\nZizareak eta teniak hesteetako bi parasito mota dira, zakurretan ohikoak. Zizareak zizare biribilak dira, eta kordoi baten forma dute; aldiz, tenia zizare laua da, eta zinta baten antz handiagoa du. Biek antzeko ondorio kaltegarriak dituzte infektatzen duten gorputzean: pisua galtzea, beherakoa, okadak eta osasun-murrizketa orokorra.\nTxakurraren plazenta gainditzea lortzen duten zizareak enbrioien digestio-aparatu hasiberrian sartuko dira.\nApopilo kaltegarri horiek txakur umearen gorputzera iristeko hainbat bide daude. Hesteetako parasitoek gure laguna kutsatzen dute, kutsatutako animalien gorotzekin kontaktuan jartzen denean. Parasitoak daramatzaten elikagai gordinak dira txakurrak kutsatzeko beste gune bat. Baina zizareak ere transmititzen dira jaioberrien kumeak haurdunaldian eta edoskitzaroan.\nHorregatik da garrantzitsua infekzioa prebenitzea eta, berandu denean, barneko harrak kontrolatzea, ahal den neurrian, amaren sabelean gertatzen diren txakurkume ahulei kalterik ez egiteko.\nPlazenta gainditzen duten heste-zizareek fetuen digestio-aparatu hasiberria lortuko dute, eta horrek diarreak eta kumeak jaiotzean galtzen dituzten funtsezko elikagaiak sortzen ditu. Gainera, zizareak amaren gorotzetan daude, eta egoera horrek erraztu egiten du kume jaioberriak ukituz kutsatzea, behar bezalako arretarik ez badago.\nTxakurkumea barruko parasitoetatik babesteko aholkuak\nHaurdun dagoen txakur baten barruko parasitoak prebenitzea da haien aurka borrokatzeko estrategiarik onena.\nTxakurra gurutzatzeko asmoa izanez gero, barne-tenien eta -zizareen aurkako kontrolak areagotu behar dira.\nInfekziorik izanez gero, haurdunaldiaren azken asteetara arte itxaron behar da, parasitoak hiltzeko: arrisku gutxiago dago fetuentzat.\nKume neonatoek ez dute zizareen kontrako botikarik hartu behar lehen hilabetea baino lehen.\nalbaitari gestación-eu gusanos-eu kumeak lombrices-eu maskotak parásitos internos-eu perra embarazada-eu tenia


Dena prest dago bihar goizean Euskararen 9. Maratoia Okendo plazan hasteko . diariovasco.com\nDena prest dago bihar goizean Euskararen 9. Maratoia Okendo plazan hasteko\nMaratoiaren ekintzak jasoko dituen karpa erroldoia jartzeko lanak bukatzen Okendo plazan. / TXEMA\n40 orduetarako egitarau oparoa prest dago eta 40 eguneko erronkari hasiera emango zaio igande iluntzean\n21 octubre 201609:02\nZortzikoteak bere azken entsegua egin du eta 40 orduetako bete-beteko egitaraua prest daukate. Bihar goizeko 8:00etan emango zaio hasiera udaletxe zaharreko arkupean, aurreko edizio guztietan bezala.\n40 ordu irauten duen etenik gabeko jarduna orrialde honetan laburtu ezina bada ere, ondoren jasotzen dugu antolakuntzatik bidali diguten programa laburtua.\nBelarriprest txapa jaso!\nBelarriprest edota Ahobizi izena eman duten guztiek, 1.300dik gora antolakuntzatik esan zaigunez, Okendon jarrita egongo den informazio-gunetik pasa beharko dute asteburuan Belarriprest txapa jasotzera. Informazio-gunearen ordutegia hau izango da: larunbatean 9:00etatik 13:30era eta 15:30etik 00:30era; eta igandean 10:00etatik 13:00etara eta 15:30etik 00:00era.\nHorretaz gain, Ahobizi direnek Ahobiziaren txapa ere jaso beharko dute, baina hori bakoitzari izendatutako astean izango da, horretarako propio ostiral bakoitzean antolatu diren lekuko aldaketarako saioetan. Izena eman duen bakoitzari dagokion mezua edo telefono deia iritsi zaio antolakuntzatik, eman beharreko urratsaz informatzeko.\nIzena eman gabe dauden eta emateko intentzioa duten guztiak, ordea, asteburuan izango dute azken aukera. Izan ere, aipatutako informazio-gunean eta ordutegi berean, Okendo plazan bertan, izena emateko aukera izango da. Igandean, arratsaldeko 19:40etan dago aurreikusia 'Baietz 40 egun, euskaraz!' erronkari hasiera emango dion ekitaldia\nLarunbata: 8:15: Hasiera ekitaldia Okendo plazan\n8:45: Diana herriko kaleetan.\n9:20: Lasarte-Oriako toponimiaren erakusketaren aurkezpena.\n9:30: Adinekoen gimnastika eta abesbatza.\n9:45: Txokolate jana eta «Zein infusio komeni zaizu zuri?».\n10:10: Haurren olinpiadak: ikastetxeetako emanaldiak\n13:30: Haurren bazkari olinpikoa eta bazkalostea!!\n13:30: Bonberoak liztor asiatikoekin aurrez aurre!!\n14:30: Bazkaria: Munduko kultur hiriburutzara datozen nazioarteko ordezkariak.\n16:15: Rezibatukada.16:35: Musika-eskolaren emanaldia. 17:05: Pirritx, Porrotx eta Marimotots pailazoak herriko elkarteekin.\n18:01: Jalgune, Burunzpe eta Landaberri guraso-elkarteak oholtzan!\n19:15: Aldazan/k. Aldatzekorik bai?\n19:35: Baietz 2 buelta Benedikara ordubetean, bizikletaz!\n19:45: Gazteen ginkana mundiala. 20:10: Jantzi tradizionalen desfilea. 20:30: Dinbi banda.\n21:00: Sorgin dantza erraldoia.\n21:30: Sorgin Afaria. 22:30: Sorgin gaua eta gau sorgindua... Zatoz Alkelarrera!\nIgandea: 1:05:Ero Komeri.\n4:00:DJa: Zigor Lanpre.\n8:05: Gosaria, salda badago!\n8:20: Diana. 8:40: Buruntzaldeko ibilbideen hasiera.\n9:15: Txekorra erretzen eta erre behar ez diren babarrunen lehiaketa hastera doa.\n9:25: Gosari anitza eta Diafreoa.\n10:20: Eskulanen tailerra.\n10:30: Ttirriki ttarrakaren erromeria. 11:05: Famili-kantujira Xumela eta Albokarekin.\n11:20: Ipar martxaren sinkroa.\n12:15: Telleriatarrak harria jasotzen.\n14:30: Bazkaria. Babarrun jana.\n15:05: Bazkaloste ai!-ze-tsunamia! 16:45: Oaintxe in deu txaranga eta buruhandiak.\n17:15: Lau urte hauetan jaiotako haurrei ongi etorria!\n18:15: Txulalai erraldoia, plaza-dantza eta muxikoak.\n19:45: Baietz 40 egun euskaraz! 1. asteko Ahobiziak!\n21:00: Txekor Afaria.\n21:25: Acroyoga saioa eta Suberriren emanaldia.\n21:45: EuskOskarren gaua!!!\n22:45: Alboka, Erketz eta Zero Setteren emanaldia.\n23:35: Amaierako ekitaldia.\nAyuntamiento y Aterpea fomentan el comercio local con aparcamiento gratis\nSólo el Ventanas ISU (2-2), en Primera provincial, logró un resultado positivo\nEl frontón-polideportivo de Michelin acoge hoy las finales del II Torneo de Navidad de fútbol sala\nEmotivo homenaje a Froilán Elespe en el XVI aniversario de su asesinato


Euskal Herria Bildu - Nafarroako aldaketarako motorra EH Bildu izanen da\nNafarroako aldaketarako motorra EH Bildu izanen da\nBildu Nafarroako eta Nabaiko parlamentarioek prentsaurrekoan azaldu dute "Politika herriz herri ere egin behar da. Kalean ere egin behar da. Eta, inoiz baino gehiago, Espainiar zein Nafar Gobernutik datozen politika injustuei aurre egiteko, ezinbestekoa da bat egin dezagun Nafarroaren etorkizuna urratzeko bidean. Bagaude EH Bildu izanen dela Nafarroako jendarteak eskatzen duen aldaketa politikoaren motorra."\nGaur ekimen bat aurkeztu nahi dugu, gure ustez ekimen inportantea, politika egiteko gure modua islatzen duelako. Etorkizuneko politikaren eredua delako.\nDatorren astean Bilduko eta Nabaiko parlamentarioek Nafarroako hainbat herritan hitzaldi batzuk emanen ditugu, herritarrokiko harremanak sendotzeko asmoz, Perineotatik Erriberaraino.\nHitzaldi hauen helburua argia da: Nafarroako egungo egoeraren azterketa eta etorkizuneko erronkak herritarrokin partekatzea.\nZe analisi egiten dugun konpartitu nahi badugu ere, herritarron irakurketa eta iritziak ere ezagutu nahi ditugu. Herritarrok etorkizuna nola ikusten duten jakin nahi dugu, beren proposamenak eta beharrak zeintzuk diren ezagutu nahi ditugu.\nHitzaldi hauetan bi gai jorratu nahi ditugu, bereziki. Batetik, duela gutxi eztabaidatu eta atzera bota ditugun aurrekontuak. Bestetik, Nafarroak aurrera begira dituen erronkak.\nJakina denez, Nabaik eta Bilduk aurrekontu hauei osoko zuzenketa aurkeztu genien. Eta aurrekontu hauekiko gure kontrako jarreraren zergatia azaldu nahi dugu. Era berean, garrantzitsua iruditzen zaigu gurea herritarron ikuspuntuarekin kontrastatzea. Eta, bereziki, murrizketak sufritzen ari direnekin. UPNk aurkeztutako aurrekontuak, atzera bota ditugun aurrekontu horiek, ez zeuden nafarron beharrei eta interesei begira eginak, elikatu nahi duten elite bati begira baizik.\nHitzaldi hauetan ere Nafarroako etorkizuna eta politika beste modu batez egiteko beharra aztertuko dugu. Hitzaldi hauetan Bilduko eta Nabaiko parlamentarioak batera aritzeak erakusten du zein den gure bidea: ilusioa piztuko duen gehiengo berria, aurrerakoia, ezkerrekoa eta abertzalea osatzea.\nJakin, badakigu, Nafarroako jendarteak arduraz aritzeko eskatzen digula eta gure ardura dela gehiengo berri bat sortzea. Elkarrekin lanean ari gara Nafarroan tresna egokia izan dezagun, gehiengo berriak lortu ahal izateko. Bagaude EH Bildu izanen dela Nafarroako jendarteak eskatzen duen aldaketa politikoaren motorra. Eta honengatik, hitzaldi hauek EH Bilduren izenean antolatu ditugu.\nUPN-PSNren zikloa bukatu da. Nafarroako errealitate ekonomikoak argi erakusten du bi alderdien arteko azpijokoetarako tokirik ez dagoela. Ezin da Nafarroan gobernatu karguak nola banatuko diren pentsatuz edo Madriletik datozen aginduak betez. Ezin dugu denbora galdu, Nafarroako Gobernuak nafarron beharraz pentsatu eta aritu behar du. Nafarroa aurrerakoia da eta Nafarroak bere identitate kulturalarekin bat datozen politika aurrerakoiak eskatzen ditu. UPNk eta PSNk ez dute hau ulertzen, ezta egiten ere.\nGai hauen inguruan herritarrokin hitz egin, konpartitu eta ikasi nahi dugu. Egoerari eta etorkizunari buruzko hausnarketa elkarrekin egin eta beren proposamenak jaso nahi ditugu.\nPolitika herriz herri ere egin behar da. Kalean ere egin behar da. Eta, inoiz baino gehiago, Espainiar zein Nafar Gobernutik datozen politika injustuei aurre egiteko, ezinbestekoa da bat egin dezagun Nafarroaren etorkizuna urratzeko bidean.\nZizur: abenduaren 11n, 19:00etan Udaletxea, Bakartxo Ruiz eta Patxi Zabaleta\nTutera: abenduaren 12an, La Rua, Bikendi Barea eta Txentxo Jimenez\nLeitza: abenduaren 12an 18:30ean, Udaletxea, Aitziber Sarasola\nTafalla: abenduaren 12an 19:30ean, Kultur Etxean, Victor Rubio\nLodosa: abenduaren 13an, 19:00etan, Udaletxean, Koldo Amezketa eta Asun Fernandez de Garaialde\nLesaka: abenduaren 14an, 19:00etan, Udaletxean, Maiorga Ramirez eta Xabi Lasa


Ez zen ametsetako munduan bizi. Ez zen bizi oinpean dugun lur honetaz kanpo. Ez zen aberats. Eguneroko ogia zuen eskatzen, bere soina estaltzeko jantzia eta euritatik eta hotzetik gordeko zuen aterpea. Ez zen bizi lanik gabe ere. Inork izendaturiko lan-orduak zituen eta oso gustoko ez zitzaizkion zenbait zereginetan aritu behar zuen egunero hurkoekiko amorearren.\nAskatasun-gogo izugarria zuen bizitzako gurutze bakarra. Mila aldiz pentsatu zuen inoren menpetik alde egitea, bere buruaren jabe bakar izatea, gogoko zituen gurarien zerbitzu bakarrean bizitzea.\nBaina ez zen ametsetako munduan bizi. Munduan sentitzen zen, inguruarekiko dependentzian, ingurukoekiko nahitaezko harremanean. Ez zuen nahi, inola ere, inorenetik bizi. Eta ongi zekien inguruko zergauza bakoitzak bere independentzia zuela. Nor bakoitzak bezala maite zuela zergauza bakoitzak bere independentzia. Eta gauza bakoitzaren independentzia maite zuenez, nahitanahiezko zirudion inguruarekin akordio egoki batean bizitzea. Askatasun-gogo izugarria zuenez, edonon ikusten zuen izaki bakoitzak bizi zezakeen askatasun-gogo antzerakoa, eta haienganako begirunez, haiekiko harreman egokitan behar zuen bizi. Ez zeukan, beraz, bere onerako inguruaz baliatzeko eskubiderik, inguruak, aldiz, bere onerako ezer iristen ez bazuen haren aldetik. Eta hola etorri zen bere askatasun-gogo izugarri hura eztabaidatzera, eta grina bizi hura zegokion tokian jartzera.\nHain bizkorra zuen askatasun-gogo izugarri hura, inondik eta inola ere ez zegokion pribilejio pretentsiozkoa zuela ikusi zuen. Inoren menpetik alde egiteko zuen sukar hura, nahitaez, inoren gainean eta inoren kontra bizitzeko egarri zoro bat zuela konturatu zen eta bere buruaren jabe, inoren buru-jabetza ere aitortu eta onartuz, izan zitekeela egokitasun bakar baten barruan. Eta oreka horretan bizi ahal izatea jo zuen, azken batean, bizitzan lor zezakeen pribilejio bakar eta handientzat.\nAzpi-gaia: Bizitza: Askatasuna


Mintegia: Baliabide naturalak, gatazka eta lekualdatze behartua | Deusto Agenda\nMintegia: Baliabide naturalak, gatazka eta lekualdatze behartua\nMaiatzaren 25an, Deustuko Unibertsitateko Bilboko campusean, Baliabide naturalak, gatazka eta lekualdatze behartua izeneko mintegia izango da. Antolatzaileak Pedro Arrupe Giza Eskubideen Institutua, ALBOAN GGKE, eta NOHA, Giza Ekintzarekiko konpromisoa duten Unibertsitateen nazioarteko elkartea dira.\nHelburuak hauek dira: hausnartzea zerk eragiten duen baliabide naturalen gaineko presioa handitzea eta nolako ondorioak dituen; debatea egitea enpresa eta gobernuen erantzukizunari buruz eta sakonago aztertzea zer egin dezaketen erakundeek eta gizarte zibilak.\nParte hartzaileen artean egongo dira, Rigobert Minani sj; Martin Bahati sj eta Vera Samudio, Errefuxiatuentzako Jesuiten Zerbitzuko Afrikako Aintzira Handien Eskualdeko zuzendaria, Afrikako mendebaldeko zuzendaria, eta Kolonbiako Eragin arduraduna, hurrenez hurren; Isidore Ngueleu, Afrika Erdiko Errepublikako Oxfameko advocay managerra; eta Frédéric Triest, EURACekoa eta eragin politikorako arduraduna Europan “Mineralak gatazkan” kanpainan. Gainera Sevillako, Deustuko eta Euskal Herriko Unibertsitateetako eta ALBOANeko hizlariak ere izango dira. Estatuen barruan izan diren gatazka guztien % 40, gutxienez, baliabide naturalekin lotuta egon dela uste da, eta baliabide horiek egoteak bikoiztu egiten omen du gatazkak errepikatzeko arriskua.\nNazioarteko lankidetzan eta ekintza humanitarioan dihardugunok urteak daramatzagu halako lekuetan gatazken biktima direnei lagun egiten. Oso ondo dakigu gatazka bakoitzak bere berezitasunak eta gorabehera historikoak dituela. Baina ezin dugu ahaztu, halaber, gatazka horiek izaera globala dutela, eta haien bilakaeran funtsezkoak direla baliabide naturalen nazioarteko eskaria eta baliabide horiek nazioz gaindiko konpainien bitartez merkaturatzea.\nHorregatik proposatu nahi dugu hausnarketarako espazioa, baliabide naturalen kontrolagatiko borroken eta gatazka sozialen artean dauden kidetasunei buruz eztabaidatzeko. Gainera, lurralde-borroka horien ondorio nagusietako bati helduko diogu: milioika pertsona munduan batetik bestera lekualdatu beharrean daudela.\nIzena ematea: accionpolitica@alboan.org edo telefonoz: 944 151 135\nALBOAN , Bilboko campusa , Lankidetza, solidaritatea eta garapena , Giza Eskubideak , Gizarte eta Giza Zientzien Fakultatea\nEuskadiko Unibertsitate Txapelketa\nDeustuko Unibertsitateak Bilboko FIEP azokan hartuko du parte\nHausterre eguneko meza\nExposición "La Cultura de lo Diverso"\nBidezko Merkataritzako Postua


Mariano Mendigatxa Ornat eta 'uskara' | Iritzia | Berria\nMariano Mendigatxa Ornat eta 'uskara'\nGotzon Perez Artutx. -\nDuela mende bete, 1918ko garilaren 31n, Mariano Mendigatxa Ornat (1832-1918) zendu zen, Bidankozen. Hari esker, euskalkirik arkaikoenaren, alegia, Erronkariko uskararen, ezagutza mamitsua dugu. Mendigatxa eta bere lana, ordea, nahiko ezezagunak dira oraindik.\nMariano Mendigatxa Bidankozen jaio, bizi eta hil zen. Bere bizitzako gorabeherek Erronkariko uskararen ikerketarako iturri nagusietako bat bilakatu zuten.\n1862an, Louis-Lucien Bonapartek bere aholkulariei galdetu zienean erronkariera aztertzeko bailarako zein herri izan zitekeen egokiena, haiek Bidankoze aukeratu zuten. Bidankozen, bi laguntzaile paregabe aurkitu zituen: Prudenzio Hualde apeza eta Mariano Mendigatxa.\nUrte batzuk geroago, 1878an, Arturo Kanpion izan zen Mendigatxarekin harremanetan jarri zena, kasu honetan Orreaga balada Bidankozeko uskarara itzultzeko.\nHizkuntzalariei dagokienez, bi hamarkada zuri eman ondoren, 1902an Resurreccion Maria Azkue izan zen dagoeneko zaharkitua zegoen Mariano baten mesedeak eskatu zituena. 1902ko udan Santa Grazin topaketa bat egin ondoren, urte hartan bertan hasi eta 1916ra arte luzatuko zen gutun trukea eduki zuten. Mendigatxaren eta Azkueren arteko gutunak, hizkuntza ondare garrantzitsua izateaz gain, etnografiako benetako altxorra ere badira.\nMarianoren bizitza euskalkiaren gainbeheraren laburpen gisa har genezake. Mendigatxa 1832an jaio zen, uskara sasoi onean zegoen eta nagusi zen Bidankoze batean, nahiz eta gizonetako askok gaztelania ezagutzen zuten ordurako. Emakumeek, ordea, ia ez zuten gaztelania ezagutzen.\nKarlistadek hizkuntzaren erabilerako atzerapauso handiak ekarri zituzten, azkenak bereziki (1872-1876), Bidankozen, dirudienez, kasu askotan familia-transmisioaren etena ekarri baitzuen. Guda amaitu ondoren, gainera, herriak izan zuen azken parroko uskalduna hil zen, Prudenzio Hualde, harekin Erronkariko uskara elizatik ere desagertu zela. Horrela, Mendigatxa etxean Marianoren seme-alabek uskara ikasi zuten, baina ez, ordea, bilobek.\nHorrela, uskara eremu publiko gehienetatik desagertzen joan zen eta etxe barrura baztertua izan zen. Fase horretan zegoen hizkuntza Azkuek Mendigatxa ezagutu zuenean, eta hortik datoz Marianok aipatzen zituen uskarazko hitz batzuk gogoratzeko arazoak, ez baitzen geratzen erronkariera bera bezala menperatzen zuenik.\nGaur badakigu Bidankozen uskara ez zela Mariano Mendigatxarekin desagertu.\n1932an, Azkuek, Euskaltzaindiko lehenengo lehendakariak, Mendigatxari oroitarri bat jartzea proposatu zuen, jaiotzaren mendeurrena aprobetxatuz. Akademiak onartu egin zuen, baina ez zuten bere etxean ipini, ziur aski garaiko kontuak zirela eta.\nHori dela eta, bere heriotzaren mendeurrena aprobetxatuz, eta Prudenzio Hualderekin egin zen bezala, bidankoztar ospetsu honi omenaldi xume bat antolatu zaio, merezi duen bezala gogora dezagun. Horretarako, Bidankozeko Aiza-Bulguak 2018ko setemeraren 1erako ekitaldi bat antolatu du, herriko xeien barruan, eta Euskaltzaindiaren parte hartzearekin.\nMendigatxaren inguruko hitzaldia, Bidankozeko alkatearen eta euskaltzain baten hitzak, Mendigatxaren omenezko xaflaren estalkia kentzea eta Erronkariko uskarazko antzinako abestien kantaldia Julian Gaiarre abesbatzak lagunduta. Horrela, azkenik, «eskarrik anitx, Mariano!» bat eskainiko diogu.\nGotzon Perez Artutx.


Pamplonaescultura / IruñaKulturada - 2019ko SORMEN ARTISTIKOKO PROIEKTUEN LEHIAKETA\n2019KO SORMEN ARTISTIKOKO PROIEKTUEN LEHIAKETA\nDescalzos 72, kalea\nUdalak guztira hamar bat proiektu saritu ahalko ditu, horietako hiru 35 urtetik beherako artistendako gordetzen badira ere. Halaber, sarietako bat euskarazko lan garaikide bat sortzeko izango da, hori txertatu ahal izateko Garaikide udal-programan. Puntuatzean berdinketa izanez gero, 35 urtetik beherakoek jasoko dute saria, oro har.\nKultura eta Hezkuntzako Alorreko zuzendari eta teknikariek osatuko dute epaimahaia, eta aurkeztutako proiektuak baloratuko dituzte, hiru irizpide orokor aintzat hartuta: proiektuaren interes artistikoa eta kulturala (gehienez ere 9 puntura bitarte); sortzailearen ibilbidea, kontuan izanda azken urteetan egindako sormen-lanak (4 puntura bitarte); eta proiektuak lurraldean izango duen eragina (2 puntura bitarte).\nInteresdunek proiektuak aurkezteko epea apirilaren 8an bukatuko da. Lanak aurkeztu ahal dira Iruñeko Udaleko Erregistro Orokorrean, erregistro osagarrietan eta Administrazio Publikoen Administrazio Prozedura Erkideari buruzko Legeak adierazitakoetan.\nEskabidearekin batera, beharrezko agiri hauek aurkeztu beharko dira: sormen-proiektua, artistaren ibilbide profesionala, eta edizioari, ekoizpenari edo jendaurrean agertzeari buruzko aurreikuspenak.\n2019ko SORMEN ARTISTIKOKO PROIEKTUEN LEHIAKETA: Lehiaketaren xedea da sormen-jarduera sustatzea, horretarako laguntza emanda honako esparru hauetan garatutako sormen-proiektuei: arte eszeniko eta plastikoak, musika, literatura, ikus-entzunezkoak eta kulturako beste adierazpen artistiko batzuk. Halaber, xede du Iruñeko ekimen artistikoak sustatzea eta aipatutako arte-diziplina guztietako proiektuak bultzatzea, horiek garatu eta gauzatzeko, horretarako sari ekonomikoak emanen direlarik sormen faserako.\n10 sari banatuko dira lehiaketan ari diren parte-hartzaile guztien artean.\nDeialdi honi, gehienez ere, 30.000 euro esleituko zaizkio sarietarako, Udalaren Aurrekontuko honako partida honen kargura:\nSari hauek ezarri dira modalitate bakoitzerako, 2. klausulan adierazitakoaren arabera:\n3.000 euroko 10 sari, proiektuen balorazioan puntuaziorik altuena lortzen duten proiektuendako, lehiaketa honetako 6. klausulan adierazitakoarekin bat.\nHorietatik 3.000 euroko hiru sari erreserbatuko dira proiektuak aurkezten dituzten 35 urtetik beherako sortzaileendako.\nHalaber, sari bat egongo da euskarazko lan garaikide bat sortzeko, hori txertatu ahal izateko Garaikide udal-programan.\nGazteria eta euskararen sari horiek merezi duenik ez bada, gainerako lehiakideen artean banatuko dira.\nSariei esleitutako diru-kopuruei dagokien atxikipena aplikatuko zaie, PFEZ dela medio.\n4.- HAUTAGAIEN BETEKIZUNAK.-\nLehiaketan honako betekizun hauek betetzen dituzten PERTSONA FISIKOEK hartzen ahalko dute parte:\n- Iruñean erroldatuta izatea proiektua aurkezten den datan, eta gutxienez urtebete jarraituko antzinatasunarekin. Lehiaketa honen instrukzio organoak ofizioz egiaztatuko du hala dela.\nPertsona fisikoak banakako proiektu batekin aurkezten ahalko dira, edo talde-proiektu baten partaide gisa. Azken kasu horretan, saria taldekide guztien artean hainbanatuko da. Hala ez izatekotan, banaketaren proportzioak jakinarazi beharko dira (portzentaje guztien baturak 100 izan beharko du).\nParte-hartzaile bakoitzak proiektu bakarra aurkezten ahalko du edo proiektu bakarrean parte-hartu.\nSormen-proiektuek originalak izan beharko dute, eta 2019. urtea amaitu aurretik burutu beharko dira. Amaitzean, sormen-fasean egindako lana aurkeztu beharko da, baina horrek ez du ezinbestean hura gauzatzea edo ekoiztea ekarriko.\nSormen-proiektuak honako alor hauetakoak (baina ez bakarrik) izaten ahalko dira:\nArte eszenikoak: Testu dramatikoak, obra koreografikoak, performanceak zein ezohiko lekuetan egindako esku-hartzeak sortzea edota garatzea.\nArte plastikoak: Honako espezialitate hauetako lanak sortzea edota garatzea: marrazkia, pintura, grabatua, eskultura, instalazioak, argazkilaritza, argazkilaritza-saiakerak, horma-irudiak, arte hiritarra eta performanceak.\nMusika-arteak: Edozein musika-generotako obra-konposizioak sortzea edota garatzea.\nLiteratur arteak: Edozein literatur generotako lanak sortzea edota garatzea: ipuina, poesia, eleberria, haur literatura edo saiakera.\nIkus-entzunezko arteak: Gidoiak eta sormen-proiektuak sortzea edota garatzea, ikus-entzunezko obrak, dokumentalak eta fikzio zein animazio lanak egiteko.\nEzin izanen dira aurkeztu Udaleko beste deialdiren batean diruz lagundutako proiektuak.\n5.- ESKABIDEAREKIN BATERA AURKEZTU BEHAR DIREN AGIRIAK, ZEIN EPETAN ETA NON.\n- SORTZAILEEN NANA.\n- ARTISTEN IBILBIDE PROFESIONALA.\n- OBRA ARGITARATZEKO, EKOIZTEKO EDOTA JENDAURREAN ERAKUSTEKO PLANA.\nIruñeko Udaleko Erregistro Orokorra (Kondestablearen jauregia, Kale Nagusia 2, behea) edo erregistro osagarriak (Descalzos k. 72, 2. solairua; Iratxeko monasterioaren k. 2, behea; Armada etorbidea 2, 5. solairua; Zapatería k. 40, behea; Eslava k. 1, behea).\nHalaber, beste edozein bide erabiltzen ahalko da lanak aurkezteko, Administrazio Publikoen Administrazio Prozedura Erkideari buruzko urriaren 1eko 39/2015 Legearen 16.4 artikuluak aurreikusten dituenen artean.\nEskabideak aurkezteko epea deialdi honen laburpena Nafarroako Aldizkari Ofizialean argitaratu eta biharamunetik aitzina hasiko da kontatzen eta hilabetekoa izanen da. Hortaz, eskabideak aurkezteko epea oinarri hauek NAOn zein egunetan argitaratu eta hurrengo hilabeteko zenbaki bereko egunean amaituko da, salbu eta egun hori baliogabea bada, halako kasuetan, hurrengo egun baliodunean amaituko baita epea. Muga-eguneko hilean ez bada hasierako egunaren baliokiderik, epea hilaren azken egunean bukatzen dela joko da.\nAipatutako epetik at aurkeztutako eskabideak ez dira onartuko.\nSaririk jasotzen ez duten lanak Udalaren bulegoetan berreskuratzen ahalko dira, ebazpena argitaratu eta bi hilabeteko epean. Epe hori igarota, Udalak suntsitzen ahalko ditu jaso ez diren lanak, betiere ebazpenaren kontrako errekurtsorik aurkeztu ez bada.\nEpaimahaia Iruñeko Udalak izendatu du, eta honako hauek osatuko dute:\n- Epaimahaiburua Kultura eta Hezkuntzako Alorreko zuzendaria.\n- Epaimahaikideak: Kultura eta Hezkuntzako Alorreko hiru teknikari.\n- Idazkaria: Kultura eta Hezkuntzako Alorreko administrari bat.\nEpaimahaiak honako irizpide orokorrekin bat baloratuko ditu aurkeztutako proiektuak:\n1. Aurkeztutako proiektuaren interes artistiko eta kulturala (gehienez ere 9 puntu).\n2. Sortzaileen ibilbidea (gehienez ere 4 puntu). Kontuan hartuko dira azkeneko urteetan egindako sormen-lanak.\n3. Proiektuak lurraldean duen inpaktua (gehienez ere 2 puntu).\nBerdinketarik izanez gero, 35 urtetik beherako sortzaileen proiektuak lehenetsiko dira.\nEzein kasutan ez dute saririk jasoko 1. atalaren balorazioan (proiektuaren interes artistiko eta kulturala) 5 puntu baino gutxiago jasotzen dituzten proiektuek.\nLehiaketaren azken edizioko irabazleek ezin izango dute saririk jaso.\nSaria emateko proposamena organo eskudunari aurkeztuko zaio, hau da, Kultura eta Hezkuntzako Zinegotzi Ordezkariari, horrek proposamenaren gainean ebatz dezan. Modalitate guztietan, edozein sari eman gabe uzten ahalko da, baldin eta epaimahaiaren iritziz ezein lanek ez badu behar adinako meriturik edo kalitaterik.\n7. DATU PERTSONALEN TRATAMENDUA.-\nIruñeko Udala da arduradun botere publikoez baliatuz diru-laguntza kudeatzeko eta saria emateko xedez erabiliko diren datu pertsonalez. Ez da daturik lagako legeak hala aginduta izan ezik. Eskubidea duzu datuetan sartzeko, datuak zuzentzeko –zuzenak ez badira– eta horiek ezabatzeko Erregistro Orokorrera (Kale Nagusia 2, 31001, Iruña) edo egoitza elektronikora joaz. Datuen tratamendu-zerrenda eta informazio osagarria www.pamplona.es webgunean kontsultatu ditzakezu.\n8.- EBATZI ETA JAKINARAZTEKO EPEA.-\nEbatzi eta jakinarazteko epea sei hilabetekoa izanen da, gehienez ere. Epea deialdi honen laburpena Nafarroako Aldizkari Ofizialean argitaratu eta hortik aitzina hasiko da kontatzen.\nInstrukzio-organoa lehiaketa hau kudeatzen duen Alorreko Idazkaritza Teknikoa izanen da.\nSariak emateko ebazpenak amaiera emanen dio administrazio-bideari, eta eskatzaileei jakinaraziko zaie, urriaren 1eko Administrazio Publikoen Administrazio Prozedura Erkidearen 39/2015 Legean aurreikusitakoarekin bat.\nBaiezkoa bada, non argitaratu:\nNafarroako Aldizkari Ofiziala.\nIruñeko Udaleko Egoitza Elektronikoa.\nDiru-laguntzen datu-base nazionalari jakinarazi, Diru-laguntzei buruzko Lege Orokorraren 20. artikuluarekin bat.\nBehin lehiaketa ebatzi eta gero irabazleei jakinaraziko zaie lehiaketaren behin-behineko ebazpen-proposamena, eta horiek onarpena bidali beharko dute hamar eguneko epean jakinarazpena jasotzen dutenetik. Epe hori igarota, saria ez onartutzat joko da. Sariari uko eginez gero, hobekien baloratutako hurrengo proiektuari emanen zaio.\n9 – KONTUAN HARTU BEHARREKO BESTE BATZUK.-\nEgile-eskubideaz bezainbatean: Lehiaketa honetan parte-hartzeak berekin dakar parte-hartzailearen zinpeko aitorpena, non proiektuaren egile legitimoa dela baieztatuko baitu.\nParte-hartzaileak aitortzen du berariazko baimena duela eta beharrezko eskubide guztiak dituela obra erabili, erakutsi, publikoki egin zein egokitzeko, eta horrela bermatuko da Iruñeko Udalak kalterik ez edukitzea hirugarrenek egin ditzaketen erreklamazioen aurrean.\nIrudi-eskubideaz bezainbatean: Lehiaketa honetan parte hartzeagatik, parte-hartzaileek onespena ematen dute, irabazle izatekotan, haien izena eta proiektuaren izenburua eta sinopsia hedatzeko, Iruñeko Udalak edo horrek baimendutako beste erakunde batek ezartzen duen edozein modu, leku, formatu, euskarri zein bitartekotan, zehaztugabeko denboran, eta bazter geratuko da helburu komertzialak dituen beste edozein erabilpen.\nJabetza intelektualeko eskubideez eta erreprodukzio-baldintzez bezainbatean: Parte-hartzaileek, indarrean den legediarekin bat, eskubide guztiak gordeko dituzte sortutako obraren gaineko jabetza intelektualaz eta erreprodukzioaz bezainbatean.\nBaldin eta proiektuaren hedapena jendaurrean egiten bada edota erakusten bada, Iruñeko Udalak emandako laguntza aipatu beharko da.\nIrabazle bakoitzari 3.000 euro emango zaizkio, bi kuotatan, honela banatuta:\n- 1. ordainketa, 1.500 eurokoa, saria onartzean.\n- 2. ordainketa, 1.500 eurokoa, sormen-proiektua erabat garatuta aurkezten denean. Saritutako proiektuan aurreikusitako edukien garapen osoa jaso beharko du, hasieratik amaiera arte, barne hartuta material guztia, argazkiak, bideoak, etab.\nProiektu hautatuek laguntza eta aholkularitza jasotzen ahalko dute Kultura eta Hezkuntzako Alorreko teknikarien partetik proposamena garatzeko.\nIrailean proiektuaren jarraipena egiteko bilera bat egingo da, Kultura eta Hezkuntzako Alorreko teknikariekin.\nBehar izanez gero, proiektuek erabiltzen ahalko dituzte Huarte Arte Garaikideko Zentroko guneak eta baliabide teknikoak, zentroaren egoitza edo egonaldi artistikoen barruan baliabide horiek erabiltzeko aukera ematen den baldintza berberetan.\nLehiaketan parte hartzeak berekin dakar parte-hartzaileek oinarriak onartu eta haiei men egitea.\nLehiaketa honen garapenaren eta oinarri hauen interpretazioaren inguruko gatazka oro organo emaileak ebatziko du.\nDeialdi honen, oinarri hauen eta haiek betearazteko har daitezkeen administrazio-ebazpenen aurka errekurtso hauek paratzen ahalko dira, aukeran:\n- Administrazioarekiko auzi-errekurtsoa, Iruñeko Administrazioarekiko Auzien Epaitegiari zuzendua, bi hilabeteko epean. Epe hori errekurritzen den egintza jakinarazi edo argitaratu eta biharamunetik aitzina kontatuko da.\nIGANDEKO MUSIKAK ZIKLOA


Eztabaida luzea, soldata kontuekin - Soraluze - Plaentxia.eus\nEztabaida luzea, soldata kontuekin\nUbane Madera 2018-12-20 12:12\nUdalbatzarra atzo, eguaztena, aurrekontuaren gaineko osoko bilkuran.\nAtzoko osoko bilkurako eztabaidarik luzeena soldata kontuek eragin zuten. EHBilduk atzera ere aurpegiratu zion alkateari “larregi” kobratzen duela Soraluze moduko udalerri bateko alkate izateko. Kontraeraso modura, alkateak mahai gainean ipini zuen oposizioko bozeramale Unai Larreategi Batzar Nagusietan EHBilduko aholkulari izanda, haren soldata maila ere ez dela hala-moduzkoa izango.\nEHBilduk agintaldi osoan jarri du zalantzan Iker Aldazabal alkatearen soldata. Oposizioko koalizioaren ustez, hark “larregi” kobratzen du Soraluzeren tamainako udalerri bateko alkate izateko. Gogora ekarri zuten alkateen soldaten baremoan, legeak eta Eudelek ezartzen duen mailarik “altuena” duela Iker Aldazabalen soldatak. Eta atzoko osoko bilkuran atzera ere mahai gaineratu zuten kontua.\nKonparazioa eginez, behin eta berriro galdegin zioten Adlazabali ea zela den posible Soraluzeko alkateak Zumaiako (EAJ), Legazpiko (EAJ), Errenteriako (EHBildu) edo Azpeitiko (EHBildu) alkateek baino gehiago kobratzea, udalerri haiek Soraluze baino handiagoak izanda.\nAlkateak horri erantzunez salatu zuen EHBilduk “demagogia” egiten duela gai hori behin eta berriro mahai gaineratzean. Horrekin batera, azpimarratu zuen, batetik, aipatutako udalerri horietan, alkateaz aparte, agintean dauden gobernuek bestelako liberatu batzuk ere badituztela ordainpean, eta Soraluzen berriz, alkatea bera bakarrik dagoela liberatu.\nEta bestetik, EHBilduko bozeramaileari aurpegiratu zion Batzar Nagusietan (BBNN) EHBilduko aholkulari moduan duen soldata ez dela hala-moduzkoa izango.\nEra berean, EAJk Udal Gobernuan kide duen alderdi sozialistako zinegotzi Patricia Borinagak azpimarratu zuen bera ere gobernuan izan arren, ez duela soldatarik kobratzen Soraluzeko Udaletik, alkatea delako liberatu bakarra. Nabarmendu zuen alkatearen soldatak ez dakarrela inolako “murrizketarik” bestelako arloetan.\nUdal Gobernuko kideek gogora ekarri zuten, besteak beste, Txipi Arizagaren agintaldian eta Hiart Arluziagaren agintaldiaren zati batean ezker abertzaleak aholkulari figura sortu zuela “nahierara” izendatuta eta soldatapean. Eta figura horren kontra egonda ere, PSE-EE abstenitu egin zela aurrekontuei buruzko osokoan, aurrekontua onar zedin.\nKontra-erantzun modura, Unai Larreategik esan zuen alkatearen soldata ez dela demagogia, interes orokorreko gaia baizik. Esplikatu zuen BBNNetako aholkulari izateagatik kobratzen duenaren zati bat koalizioari ematen diola dohaintzan, eurei koalizioak “gehienezko” soldata muga ezartzen dielako, eta salatu zuen ere, BBNNetan kobratu beharrekoa berez ja ezarrita dagoela, eta Soraluzeko Udalean, berriz, eurek erabakitzen dutela zein izango den soldata maila.\nSoraluzeko Udalean izandako aholkulari kontuei buruz, berriz, azpimarratu zuten haren soldatak ez zuela murrizketarik eragin Udalaren bestelako partidatan.\nHortik aurrera ere, luze segitu zuten eztabaidan, soldata kontuak elkarri aurpegiratuz.


About: Des-Kontrol (Maketa)\nDes-Kontrol (Maketa) Des-kontrol musika taldearen 1. diskoa da, 1999. urtean Bronco Bullfrog diskoetxearen zigilupean argitaratutakoa. Disko hau Des-kontrolen lehen lana da. Disko honek, berez, ez du izenik eta horregatik taldearen maketa bezala hartzen da, baina iraupen motzeko disko moduan katalogatzen da.\nDes-Kontrol (Maketa) Des-kontrol musika taldearen 1. diskoa da, 1999. urtean Bronco Bullfrog diskoetxearen zigilupean argitaratutakoa. Disko hau Des-kontrolen lehen lana da. Disko honek, berez, ez du izenik eta horregatik taldearen maketa bezala hartzen da, baina iraupen motzeko disko moduan katalogatzen da. (eu)\nDes-Kontrol (Maketa) (eu)


Akuario huts bat berrerabiltzeko ideiak | Consumer\nAkuario huts bat berrerabiltzeko ideiak\nLandareek, apaingarriek edo bestelako objektuek akuario huts batean aurki dezakete beren lekua, eta bertan hautsetik, aire-korronteetatik eta bestelako arriskuetatik babestuta egongo dira.\nArrainontzi bat edo akuario huts bat oso erabilgarriak izan daitezke arrainak hazteko ez diren beste funtzio batzuetarako. Beirazkoak direnez, objektuak gorde eta erakusteko balio dute, ia museoko pieza gisa babestuta egongo direnak. Artikulu honek akuario huts bat berrerabiltzeko ideia batzuk biltzen ditu, adibidez, bertan landareak jartzea edo "natura hilak", maketak eta miniaturak erakustea. Eta apaintzeko beste ideia batzuk ere ematen ditu, hala nola akuario bat erabiltzea gela baten barruan espazioak banatzeko, eta aholku batzuk hura instalatzeko.\nAkuario bat erabiltzea arrainak hazteko ez den beste helburu baterako\nHainbat arrazoirengatik, norbaitek une jakin batean aurkitu dezake akuario huts bat, eta ez du nahi akuario hori sortu zen helbururako erabiltzea: oparitu egiten diotelako edo heredatu egiten duelako, han hazten zituen arrainak hil egin direlako eta beste batzuk lortzeko gogorik ez duelako… Horrelako kasu batean, pertsona horrek akuarioa bota lezake, baina bere etxerako apaingarri gisa ere erabil dezake. Are gehiago, artikulu honetan aipatzen diren ideietatik abiatuta, norbaitek akuario bat edo arrainontzi bat eros lezake, bereziki helburu horietarako.\nAkuario bateko landareak maskotek edo aire-korronteek eragin ditzaketen kalteetatik babestuta daude.\nAkuarioa kristalezko ontzi handi samarra da, eta haren helburua da naturgune jakin batzuetako ingurumen-baldintzak berreraikitzea, uretako hainbat espezie bertan bizi ahal izan daitezen. Arrain-ontzi bat, berriz, akuario-mota jakin bat da: txikiagoa da, esfera-forma du eta zulo bat goialdean, eta, oro har, ez du uzten bere ingurumen-baldintzak kontrolatzen.\nGardenak direnez —urpeko espezieen bizitza gertutik ikusi ahal izatea baitute helburu nagusia—, erakusleiho bat osatzen dute barruan edozein objektu jartzeko.\nUrtegi hutseko landareak\nBarneko landareak akuario baten barruko bizitzara egoki daitezke, betiere argi eta aireztapen beharrak behar bezala betetzen badira. Akuarioko kristala hesi babeslea izan daiteke etxean maskotak baldin badaude, jakin-min edo entretenimendu hutsagatik landareak honda ditzaketenak. Halaber, landareak aire-korronteen eragina jasaten duten lekuetan jartzeko ere balioko luke, eta haietatik babestuta egongo lirateke.\nAkuarioko lurzoruan, landareen loreen inguruan, era askotako apaindura-moldaketak egin daitezke, harriekin, maskorrekin, maskorrekin edo nahi den beste edozein elementu naturalekin (baita artifizialekin ere).\nArrainontzia, berriz, ontzi egokia izan daiteke apainketan leku nabarmena eman nahi zaion lorontzi batentzat. Harriekin, kurkuiluekin edo beste edozein elementurekin ere, aukeratutako landarearen forma eta koloreak oinarriaren dekorazioarekin konbina daitezke. Ornamentazioa ez da zertan akuario edo arrainontziaren zoruan bakarrik egon, kristalean itsatsita ere egon baitaiteke.\nKonponketa horiekin guztiekin, landareak alde batera utz daitezke. Hau da, akuario bat edo arrainontzi bat, koloretako harriz, kurkuiluz, harea finez edo beste edozein elementuz apaindua, berez, egongelako dekorazio orokorrean integratutako objektua izan daiteke.\n“Natura hilak”, maketak eta miniaturak\nAkuarioak ere oso egokiak dira dekorazioaren parte gisa erakusten diren objektuak sartzeko. Izan ere, museoetan, eskultura eta beste pieza asko modu horretan azaltzen dira. Beraz, hau izango litzateke etxeko aretoa “museo txiki” bihurtzeko modu bat.\nAkuarioa leku egokia da maketa bat muntatu eta espazio geografiko bat eskalan erreproduzitzeko\nZer jar liteke han? Balio apaingarria nabarmendu nahi den ia edozein gauza, eta, gainera, hautsetik eta istripuetatik babestu. Apaingarria izan daiteke, bidaiaren baten oroitzapena, argazki bat edo argazki-multzo bat, balio handiko liburu zahar bat… Akuarioaren tamainaren arabera, hainbat objektu sar daitezke —eta, hartara, multzo osoan, “natura hil” baten airea, eguneroko bizitzatik ateratako objektu bizigabeak irudikatzen dituen arte-forma—, edo bakarra, zeinaren balioa are gehiago nabarmenduko baita.\nMaketen eta miniaturen zaleentzat, erabiltzen ez den akuario bat leku aproposa da haien zaletasuna erakusteko. Autoak, trenak, panpinak, soldaduak… Izan ere, akuario bat leku ezin hobea izan daiteke maketa bat muntatu eta espazio geografiko bat eskalan erreproduzitzeko, bataila baten eszenatokia, kirol-topaketa bat edo bildumagile bakoitzak erabakitzen duena. Muga bakarra sormena, eskuzko trebetasuna eta pazientzia dira.\nApaintzeko beste ideia batzuk eta instalatzeko aholkuak\nAkuarioa, neurri handiagokoa edo txikiagokoa, gela baten barruan espazioak bereizteko erabil daiteke, hala nola aretoko edo sukaldeko jantokia.\nApaingarri gisa, akuariorako lanpara esklusiboa jartzea oso erakargarria da eta giro atsegina sortzen du. Argiak bere koloreak nabarmenduko ditu, eta etxeko espazio horretako gainerako argiak itzalita badaude nabarmenduko du.\nZalantzarik gabe, kontu handia izan behar da akuarioa jartzearekin, batez ere jende asko ibiltzen den leku batean badago. Paratzeko behar diren segurtasun neurriak hartu behar dira, akuarioaren tamaina eta pisuaren eta eusten den lekuaren arabera. Komeni da profesional batek zehaztea zer segurtasun-baldintza behar diren behar bezala muntatu eta istripu-arriskua murrizteko.\nakuario berriz erabili huts objetos-eu pecera-eu Plantas-eu


Arbizu Udalaren webgune ofiziala - Albisteak\nHERRI BATZARRERAKO DEIALDIA\nUrriaren 10ean, osteguna,\narratsaldeko 19:00tan Udal areto nagusian ospatuko da.\negitasmo nagusien aurkezpena.\nBatzarrean ateratako edukien\nlaburpen-bilduma eginen da ondoren eta etxez etxe banatuko da.\nHerritarrok parte hartzera gonbidatzen zaituztegu udal taldetik.\nArbizu, 2019ko urriaren 2an\nUdalak klima-aldaketaren aurka konpromiso zehatzak hartzeko mozioa onartu du\nArbizuko Udalak aho batez onartu zuen joan den osteguneko Udalbatzan klima-aldaketak eragindako egoeraren larritasuna aitortzea helburu duen mozioa, eta aurrerantzean lantzen diren politika publikoak ezinbestean errealitate hori aintzat hartuta diseinatzearen beharra aldarrikatu zuen. Mozioa osorik irakurri nahi baduzu, deskargatu artxibo hau:\nNAFARROAKO ERDIALDEKO UHOLDE LARRIEN AURREAN AKORDIOA\nPasa den uztailaren 8an izandako eurite handiek eta Zidakos ibaiak gainezka egin izanak, bereziki, Nafarroako erdialdeko Tafalla, Erriberri, Puiu, Beire, Pitillas, Leotz eta beste hainbat herri kaltetu zituen.\nHondamendi natural honek eskumena duten administrazio publikoen parte-hartzea eskatzen du, baita hain larriki kaltetuta izan den eskualde honekiko elkartasun ekonomikoa adierazi nahi duten administrazio guztien diru laguntza […]\nTXISTOR EGUNA 2019 Udalaren oharra\n2019ko TXISTOR EGUNA urriaren 13an ospatuko dugu. Urtero bezala, txistorra eta ardoa banatuko dira plazan, pintxo lehiaketa egonen da, postuak, garai bateko lanen erakusketa, trikitilariak, goiz eta arratsaldez…\nEguna antolatzeko oso garrantzitsua da herritarron laguntza, ongi dakizuenez. Auzolana egiteko interesa duzuenok eman izena:\n– udaletxean bertan\n– telefonoz (948 460017)\n– info@arbizu.eus helbide elektronikoan\n– zinegotziei esan.\nMUSIKA ESKOLA 18-19 ETA 19-20 IKASTURTEAK.\nArbizuko Udalak ohar honen bidez jakinarazten die iazko ikasturtean, alegia, 2018-2019an Sakanako musika-eskolaren batean ikasketak egin zituen arbizuarrei, irailaren 30era bitarteko epea dutela hileroko kuoten ordainketa-agiriak udaletxean aurkezteko.\nikasturteari begira, Udalak honako hau adostu du: 18 urte bitarteko haur, nerabe eta gazteei ematea lehentasuna\nmusika-eskolako kuotaren diferentzia ordaintzeko. Izan ere, momentu honetan\nUdalak ezin du […]\nGAZTETXOKORAKO AISIALDIKO BEGIRALEEN LAN-POLTSA OSATZEKO DEIALDIA\nArbizuko Udalak aisialdiko monitoreen zerrenda bat sortu nahi du, Gaztetxokoan 11-14 urte bitarteko gaztetxoekin lan egiteko.\nHauek dira gutxieneko baldintzak: 18 urte izatea, Batxilergoa edo Lanbide Heziketako erdi-mailako moduluren bat eta C1 euskara maila (titulu edo azterketa bidez frogatua) edukitzea. Baloratuko da: arbizuarra izatea, begirale titulua edukitzea eta hezkuntza arloko ikasketak izatea. Izena ematen dutenek […]\nSANDINDEIko eguna: hausnarketa\nSandindegiko egunaren inguruko iritzi bilketarekin hasi ginen Sandindegi bertan.\nMahaiz-mahai galdetegi bat banatu eta parte hartzaileen iritziak jaso ditugu.\nHona hemen jasotako 62 iritziren laburpen bilduma:\nParte hartzaileei basoan bazkaria egitea, basoan jatea, lagun artean egotea, herriko jende ezberdina biltzea, sortzen den giroa, …. atsegin dute gehien.\nGehien faltan botatzen dena jende gahiagoren parte hartzea da. Hori dela eta, […]\nUDAL LAN TALDEEN EMAIL HELBIDEA\nHerritarrok udal lan taldeekin komunikatzeko email helbideen zerrenda da hurrengoa. Zuzeneko harremanaz gain, emaila ere erabili ahal izanen duzue zuen ekarpenak, kritikak, iritziak,….emateko:\nkultura@arbizu.eus (Jon Ander, Monika, Kultur langilea)\ngizarte@arbizu.eus (Aitziber, Aizaga, Ane)\neuskara@arbizu.eus (Maitane, Monika)\nbasoak@arbizu.eus (Mikel, Monika)\nGizarte gaien barruan kudeatuko den Gaztxokoak ere, izanen du bere emaila: gaztetxokoa@arbizu.eus (Aitziber, Aizaga, Ane)\nUDAL TALDEAN EGINDAKO LAN BANAKETA\nLegealdiari begira udal taldeko kideon artean lanak banatu ditugu. Baliteke zeregin berrien aurrean lan banaketa hau aldatzea, baina egun horrela gelditu da:\nEKONOMIA ETA OGASUNA: Javier (alkatea), Maitane, Miguel Angel (Duri).HIRIGINTZA, LANGILEGOA, INDUSTRIA ETA GARAPENA: Javier, Aitziber, Mikel.GIZARTE GAIAK: Aitziber, Aizaga, Ane.KIROLA: Ane, Miguel Angel.BERDINTASUNA: Aizaga.HEZKUNTZA: Ane.EUSKARA: Maitane, Monika.KULTURA: Jon Ander, Monika.FESTAK: Miguel Angel, Jon Ander.BASOA-INGURUMENA: […]\nLetrak ahora II. literatur lehiaketa – 2019\nDatorren urriaren 13an ospatuko dugu Arbizuko XI. Txistor Eguna. Horren harira, bigarren urtez, Arbizuko Udalak literatur lehiaketarako deialdia egin du, gastronomiari buruzko narrazio laburrak eta poesiak saritzeko. Literatura eta jan-edanak, sukaldaritza, elikadura eta antzeko gaiak lotuz zerbait idaztera animatzen bazara, hemen duzu aukera zure lana zabaldu eta sari bat irabazteko. Irailaren 29a da lanak aurkezteko […]\nPARTE HARTU ETA ERABAKITZEKO ARBIZUKOrako ORDENANTZA BIHURTZEKO ONARTUTAKO TESTUA.\nUDAL KOMUNIKAZIOA 2020/05/23